21:47, 27 martxoa 2018ko berrikusketa\n20 bytes added , Duela 2 urte\n14:58, 27 martxoa 2018ko berrikusketa (aldatu)\n21:47, 27 martxoa 2018ko berrikusketa (aldatu) (desegin)\nIkuspegi praktiko batetik, ongizatearen ekonomiak ongizate orokorra aztertzen du - bere neurria edozein izanda ere- gizarte bat osatzen duten gizabanako guztien aktibitate ekonomikoaren terminotan. Indibiduo horiek - beraien aktibitate ekonomikoarekin batera - interesaren funtsezko unitatea diraː gizabanakoen ongizaterik gabe, ezinezkoa da ongizate soziala egotea.\nIkuspegi ordinal batetik, ongizateongizateren ekonomiak orokorrean gizabanakoen lehentasun orokorrak onartzen ditu, hala nola, ongizatearen hobekuntza proposatzen du (Paretoren efizientzia terminotan). Horretarako ez da beharrezkoa "unitate kuantitatibo" bakar edo orokor bat.\nEkitatea erabiliz, diziplinaren hurbilketan bi ikuspegiak bateratzen saiatzen da (irabazien banaketa terminutan eta ondasun(/zerbitzuen lorpenetan neurtuta) ongizatearen dimentsio extra balitz bezala.\n1980.urtetik aurrera, ongizatearen ekonomilariak hurbilketa eta arazo berrien inguruan arduratu dira. Horien artean "hurbilketarako gaitasuna" agertzen da, non askatasunari buruzko gauzak materia honetan kontutan izan behar direla argudiatzen duenduten. Hurbilketa hauek garapen arazoetarako erabili dituzte. Garapenean interesatuta dauden ekonomilari batzuk faktore gehigarri batzuekin (utilitate, demokrazia, altruismo, etab. -ekin batera) "esplotatibitate" kontzeptua garatzen ari dira. Ostera beste ekonomilari batzuk "bizitzarekin asebetetzea" erabiltzearekin interesatu dira, hala nola, [[Daniel Kahnemanek|Daniel Kahneman]] eta bere bazkideekbazkideak "esperimentatutako utilitate" bezala deitzen diotena neurtzeko asmoz.\nGarapen horietan [[Tibor Scitovskyren]] lanak funtsezko papera izan zuen. Berak dioenez, askotan ongizatea "kontsumoarekin" nahasten da eta, ondorioz, garapen ekonomikoarekin; baina giza aurrerapena kaliatearen ikuspegitik neurtua izan behar duela argumentatzen du. Bere ustez, ongizatea edo kontsumotik eratorritako plazerra hainbat elementuz osatua dago, non lorpen eta garapen pertsonalek garrantzi handiagoa hartuko luketen. Sozietate askok baliabide gutxiago izanda, baliabide gehiago dituztenak baino kalitate hobeagoko kontsumoa lor dezaketela argumentatzen du Scitovskyk, soilik kontsumo baxuagoko kalitateak lortzen dituztela argumentatzen du Scitovskyk. Autorearen iritziz, kontu handiz alderatu behar dira ongizate sozialaren egoerak (ikus [[Bizi-kalitate|Bizi Kalitatea]]).\nBeste interes termino batzuk ere gaineratzen dituzte, adibidezː ekitatea, justizia, berdintasun eta desberdintasun soziala eta altruismoa, gaineratzen dituzteetab.\nIkusi: [[Ongizate Ekonomiaren funtsezko Teoremak]]\n* Pertsona guztiekguztiak elkarrekiko konparagarriak diren utlitateak dituzte (ikus [[Kontsumitzailearen Teoria]]).\nAurreikuspen hauen arabera Ongizateongizate Sozialarensozialaren funtzioa eraiki daiteke. Banakako utilitate funtzioen gehikuntza egin eta, funtzio horiek maximizatzen diren lekuan lortu ahalko da.\n"Ongizate Ekonomia berriak" utilitatea kontzeptu ordinal bezala hartzen du: lehentasunak modu ordenatuan antolatu daitezke, baina ordena horrek neurri absolutu edo objektiboa suposatzen du. Hurbilketak esplizituki efizientzia eta banaketa ulertzeko esfortzuak esplizituko desberdintzen ditu eta, horregatik, tratera ezberdina ematen die.\nEfizientziari lotutako gaiak Paretoren efizientzia kontzeptuarekin eta [[Kaldor eta Hicks]] autoreen konpentsazio testekin neurtzen dira. Aitzitik, irabazien banaketarekin erlazionaturiko gaiak onura sozialen funtzioekin lotzen dira. Horrez gain, efizientziaren inguruko ikerketek neurri kardinalak alde batera utzi dituzte neurri kardinalak, utilitateko kurba ordinalak erabiltzen dituztelarik. Interesen arabera "ondasunen saskiak" ordenatzen dituzte, horrela analisirako nahikoa da indiferentzia kurben "eremuko mapa" bat. Eremuaren zailtasuna eta konplexutasuna direla medio, hurbilketa nagusiki ongizatearen ekonomia "tradizional" edo "neo - klasiko" bezala ezagutuko da.\n== Ekoizpena eta kontsumoaren arteko erlazioa ==\n== Aintzat hartu beharreko lehentasun eta utilitateak ongizatearen inguruan ==\nHainbat kontsumitzaile, ekoiztutako ondasunen saski eta konponketa edo ekoizpen prozesura ekarritako faktoreen nahasketa utilitate daude eta. Paretoren efizientziaren arabera, denak bateragarriak dira. Teorian ekoizpen kurbako aukerak bezain besteko puntu "optimoakoptimo" daude. Emaitza optimo horiek kontsumo eta ekoizpenaren arteko infinitu oreka puntu inplikatzen dituzte.\nOndorioz, Paretoren efizientzia ongizate sozialerako beharrezko baldintza (baina ez nahikoa) dela argudiatu da. Paretoren puntu optimo bakoitzak ekonomiako sarrera ezberdinen banaketa, ... suposatzen du. Nola determinatu dezakegu hortaz banaketa horietako bat besteak baino desiragarriagoa den? "ongizate sozialeko funtzio" bat zehazten dugunean, esplizituki edo inplizituki, hau da erabakitzen duguna. Funtzio horrek gizarteko utilitate unipertsonalaren inguruko balioak biltzen ditu. Beste hitz batzutan, gizarte bat osatzen duten indibiduoen garrantzi erlatiboa zehazteko modu matematikoa da.\nFuntzio utilitario batbatek (Bentham-en ongizate funtzioa bezala deitua baita ere) indibiduo bakoitzaren utilitatea gehitzen du gizartearen utilitatea lortzeko. Ikuspegi honetatik begiratuta, indibiduo bakoitza berdina da, bakoitzaren hasierako utilitate mailari garrantzirik eman gabe.\nBeste muturrean "maximo-minimo" edo "[[Rawlsen funtzioak]]" bezalako hurbilketak daude. Rawlsen iritziaren arabera, ongizatea gutxien daukatenen utlitatea maximizatzerakoan maximizatzen da. Gutxien daukatenen egoera hobetu ezean inongo aktibitate ekonomikok ez du ongizate soziala haziko.\nEremu honetako ekonomilari gehienak ongizatea bi ikuspegi hauen bitarteko zerbait dela zehazten dute.


Zinegabonak: haurrentzako zinema euskaraz euro batean - Iruñerria - euskalerriairratia.eus\nZinegabonak: haurrentzako zinema euskaraz euro batean\nEuskalerria Irratia 2018-12-20 16:51\nEguberri hauetan, abenduaren 29an eta 30ean, 11:30ean Iruñeko Golem Baiona zinematokian "Richard zikoina" eta "Iparraldeko Norman" filmak ikusi ahal izanen dira.\nEusko Jaurlaritzako Kultura eta Hizkuntza Politika Sailak, Zineuskadiren bidez, Zinegabonak zikloa antolatu du EiTBrekin eta EZAE Euskadiko Zine Aretoen Elkartearekin batera. Programa honek, abenduaren 26tik urtarrilaren 4ra bitartean, 11 pelikula eskainiko ditu euskaraz haurrentzat. Zikloa indarberrituta dator edizio honetan, eta Euskal Autonomia Erkidegoko, Nafarroako eta Iparraldeko sei aretotara iritsiko da.\nIruñean abenduaren 29an eta 30ean, 11.30ean, "Richard zikoina" eta "Iparraldeko Norman" filmak ikusteko aukera izanen dugu Golem Baiona zinematokian.\n“Richard zikoina”: Richard zikoinek hezitako txolarre umezurtza da, bere burua zikoinatzat duena. Negua iristean, lurralde epelagoetara lukaldatzeko garaian, bere zikoina familiak txolarre bat dela kontatu, eta basoan geratu behar duela esaten dio, ez baitu Afrikaraino iristeko bidaia luzean bizirauteko aukerarik izango. Richard ez dago konforme, eta benetako zikoina dela erakutsi nahiko die, bidaia luzea bere kabus eginez. Lagun imaginarioa duen hontza xelebrea eta abeslari famatua dela pentsatzen duen perikitoa izango ditu bidaia-lagun. Oztopo ugari gainditu beharko ditu abentura ziraragarrian: saguzar arriskutsuak, Intertentera engantxatuta bizi diren usoak, bele mafiosoak, gorreria eragiteko zarata egiten duen Boeing 747 bat...\n“Iparraldeko Norman”: NORMAN ehizatzen ez dakien hartz zuria da. Badu dohain berezi bat, ordea: bere aitonak bezala, gizakiei hitz egiteko gaitasuna du! VERA marketing zuzendaria da eta egun batean Artikoan azalduko da telebistarako iragarki komertzial bat filmatzeko, bere nagusi dirudun eta harroputz GREENE jaunarentzat luxuzko etxeak sustatzeko helburuz. NORMAN berehala konturako\nda zerbait egin behar duela bere etxea, Artikoa, salbatzeko.\nNORMANek, bere aholkulari SOCRATES kaioak adore emanda, etxekoak bertan behera utzi eta itsasontzi batean ezkutaturik “Sagar Handi”-rako, New Yorkerako, bidea hartuko du, hiru leming txikitxo, bihurri eta ia suntsiezin lagun hartuta.\nManhattanen bertako biztanleek hartz zuriz mozorroturiko aktoretzat hartuko dute NORMAN, eta goizetik gauera ikaragarrizko ospea irabaziko du. Hartan, OLYMPIAk, Veraren alaba azkar eta adimentsuak, lagunduko dio GREENE\njaunak Artikoa kolonizatzeko dituen planak saboteatzen.\nAbesti dibertigarri, dantza saio ikusgarri eta sekulako animazioz hornitua, barrealdiz-barrealdi, Iparraldeko Normanek erakutsiko digu hotza eta izotza gorabehera, inon ere ez dela egoten norbere etxean baino hobeto.


'Bide barriak' eginez, azken hamarkadetan euskerari emondako bultzadeak ez dau etenik behar - bizkaie.biz\nBizkaie! 2019-12-04 08:48 Euskerea berbagai\nEuskerearen alde gizartearen atxikimendua sano garrantzitsua da.\nKike Amonarriz eta Bingen Zupiria | Ikusi handiago | Argazki originala\nEuskerearen Nazinoarteko Egunaren ospakizunean Iñigo Urkullu Lehendakaria buru izan da, Euskerearen Nazinoarteko Egunaren harian Bilboko Euskalduna Jauregian egindako ekitaldian. Bide barriak, modu barriak lemapean, Urkulluk azken hamarkadetan euskerearen sustapenean egindako ibilbidea autortu nahi izan dau, nabarmenduz aurrerantzean bide barriak hartu beharko dirala euskerea gizartearen esparru guztietan hazten jarraitzeko, lan-mundutik hasi eta aisialdiaren esparruraino, kultura-sorkuntzea atzean itxi barik.\nEuskal erakunde nagusietako ordezkariez gan, Lehendakariagaz batera honako ordezkari honeek izan dira Eusko Jaurlaritzearen izenean: Josu Erkoreka, Gobernantza Publiko eta Autogobernuko sailburua eta bozeroailea; Arantxa Tapia, Ekonomiaren Garapena eta Azpiegituretako sailburua; Iñaki Arriola, Ingurumen, Lurralde Plangintza eta Etxebizitzako sailburua; Cristina Uriarte, Hezkuntza sailburua; eta Bingen Zupiria, Kultura eta Hizkuntza Politikako sailburua.\nIlaski Serranok eta Zuhaitz Gurrutxagak aurkeztutako ekitaldian, enpresa, kultura, kirol edota ikerketearen arloko hainbat ordezkarik hartu dabe parte, zuzenean edo bideoen bidez, eta berretsi dabe euskerea arlo guztietan sustatzeko apustua. Eusko Jaurlaritzeak, Arabako, Bizkaiko eta Gipuzkoako foru aldundiek, Gasteizko, Bilboko eta Donostiako udalek, EUDELek eta UEMAk Euskerearen Nazinoarteko Egunaren harira adostutako adierazpena irakurri dabe; oraintsu argitaratutako agiri horretan, erakundeen eta euskerearen aldeko gizarte ekimenaren arteko alkarlanaren garrantzia azpimarratzen dabe, baita euskerearen aldeko bultzadan gizartearen atxikimenduak dauen garrantzia be.\nLehendakariak gizartearen atxikimendu hori nabarmendu dau euskerearen sustapenaren oinarri nagusi legez: Euskal gizarteak hautu bat egin eban aspaldi eta aldiro berretsi egiten dau: euskerea bizi-bizirik gura dogu gaurko eta biharko gizartean. Garenaren parte garrantzitsua dalako, aberasten gaituelako, euskereak gehitu egiten dauelako, inoiz ez kendu... Euskereak, bere txikitasunetik eta bere neurrian, mundua aberasten dau, anitzago egiten dau... Ibilbide bat egin dogu, ibilbide horri jarraipena emotea jagoku.\nEmonaldietako bat Eider Etxeandia abeslariarena izan da; Lauaxetaren Bide barrijak obran oinarritutako bersinoa egin dau, eta Urkulluk erreferentzia hori erabili dau etorkizunari begiratzeko: Etxeparek orain bost mende eskatu eban legez, euskaldunok bide luzea dogu egina euskerea duintasun osoz plaza eta eremu guztietara eroateko. Lauaxetak orain dala ia mende bat adierazo eta Eider Etxeandiak gogoratu bezela, bide barriak hartuko ditugu unean uneko egoereari ahalik eta egokien erantzuteko. Euskerea bultzatzen jarraitzeko barrikuntzaren aldeko apustu horren adibidetzat, Iñigo Urkulluk Euskaraldia aitatu dau, datorren urtean bigarren edizinoa ospatuko dalako.\nBingen Zupiria Kultura eta Hizkuntza Politikako sailburua eta Kike Amonarriz arduratu dira Euskaraldiaren bigarren edizinoaren ganeko kontuak zehazteaz; orain urtebete, lehen edizinoan, 225.000 lagun inplikau ziran euskerearen erabilerea bultzatzen. Nabarmendu dabenez, bigarren edizinoak, lehenengoak lez, banakako inplikazinoaz gan, erakundeen eta kolektiboen parte-hartzea be gura dau.\nLehendakariak bere berbaldia amaitzeko, euskal hiztunei eskerrak emon deutsee euren gogo, anbizino, ilusino eta irudimenagaitik, euskerearen erabilerarako esparruak irabazten jarraitzeko. Ekitaldia Itoiz taldearen Lau Teilatu abestuz amaitu da, EiTB Maratoiagaz eta umeen minbiziaren kontrako burrukeagaz bat eginez.


Zesarren emaztearen hori — Eibar.ORG | Eibarko peoria\nHemen zaude: Hasiera / Blogak / Izan eta Esan / Zesarren emaztearen hori\nZesarren emaztearen hori\nElena Laka 2006/06/19 09:58\n"EAJk Arrasaten duen zinegotzi batek, alderdikide duen alkateari, hirigintzan irregulartasunak egin izana leporatzen dio. Egozten dio enpresari bati etxegintzako operazio handi bateko gainbalioa bereganatzen utzi izana, gainbalio hori Udalaren mesedetan erabili ordez". El Diario Vasco, 2006ko ekainaren 17an, lehen orria.\nNola itzultzen da irregularidad euskarara? Ohiz kanpoko ekintza? Arauz kanpoko ekintza? Zatarkeria? Zelan izendatu Arrasateko Udalean gertatu dela esaten duten hori? Kontua duela aste bi atera zen, eta gaur egun oraindik herritarrak ez dauka informazio garbirik. Batek zioen besteak zerbait egin zuela. Zerbait egin zuela esaten zuten horrek ezetz dio, baina kontuak behar den gardentasunez erakusteke.\nTelebistan, pertsona baten atxiloketaren albistea ematen dutenean, beti pantailaratzen zaigu haren auzokoa, harri eta zur adieraziz atxilotutakoa bizilaguna on eta normaltzat zeukala.Telebistako auzokoa bezalakotxea naiz ni:ez daukat arrazoirik pentsatzeko ondoan bizi direnak, hurbileko agintariak tartean, adostasunak edo ideologiak gora behera, morroi zintzoak ez direnik.\nItzal beltza zabaldu da baina Arrasateko gobernuaren buruaren gainean, eta honek oraingoz ez du hodeia hurrun bidaltzeko ahalegin nahikoa erakutsi. Lainoa aldentzeaz urruti, belztuz eta handituz doa, oraingoan alderdikidearen adierazpenarekin.\nEsaera zaharrak dio badaudela lagunak, etsaiak eta alderdikideak. Zein da alderdikideak Gipuzkoako egunkari ofizialeko lehen orrialdera jo izanaren arrazoia? Herritarrak, lehenbait lehen, ganorazko azalpen bat behar du. Ugari dira zabaltzen ari diren susmoak, eta ostera urri eskaintzen ari diren esplikazioak. Administrazioan ez bezala, giza harremanetan isiltasunak baiezko efetua al du? Beharrezkoa ote gogora ekartzea agintariek ezkerreko paparrean daramaten pinean grabatu beharko luketeen topikoa? Zesarren emaztearen hori, alegia?


«Obrek iraun artean eta gero ere jarraituko du borrokak» | AHT-ren Aurkako Asanblada\nTren lasterraren kontra AHTren Aurkako Asanblada Zaldibian (Gipuzkoa) egiten ari den kanpaldia bi egun luzatuko dute, berez gaur arteko egitaraua baino ez bazuen ere. «Obrek iraun artean eta gero ere jarraituko du borrokak», esan dute Asanbladako kideek, «AHTren kontrako borroka ez delako bakarrik azpiegitura horren kontrakoa, baita trenak dakarren gizarte ereduaren kontrakoa ere».\nAurten Zaldibian egin den kanpaldia hamahirugarrena da eta, aurreko urteetan bezala, hamar bat eguneko iraupena izan du. Gaur arte hainbat ekitaldi antolatuak zeuden kanpaldiaren egitarauaren barruan, baina Asanbladako kideek azaldu dute aurten ekimen mugagabea egin nahi zutela, 2006an Urbinan (Araba) egin bezala. «Duela hiru hilabete, kanpaldia prestatzen ari ginenean, Urbinan eta Ordizian (Gipuzkoa) hasi ziren lanak, baina geroztik leku askotan hasi dira obrak: Basaurin, Abadiñon (Bizkaia)...», diote Asanbladako kideek. Kanpaldi mugagabea -«erresistentzia-gunea»- Zaldibian bertan egiteko asmoa zuten hasieran, baina tren lasterraren lanak leku ugaritan hasi direla ikusirik, ekimena bi egunez luzatzea erabaki dute, oraingoz, eta datorren astean erabakiko dute abuztuan zer eta non egingo duten. Asanbladako kideek lanak hasi diren leku gehienetara zabaldu nahi dute AHTren aurkako borroka.\nOrain arte kanpaldiak eman duenarekin gustura daude parte-hartzaileak. 100 lagunetik gora elkartu dira Zaldibian, beren oihal dendekin, eta egun jakinetan 200 lagun baino gehiago batu dira. Batik bat Euskal Herriko jendea bildu da, baina Kataluniatik, Espainiatik eta Italiatik ere etorri dira zenbait lagun Zaldibiara. Trentino eta Valsusa (Italia) herrietan eraikitzen ari diren tren lasterraren kontrako lagunen ekarpena jaso dute egunotan. Zehazki, tren lasterrak ur baliabideetan sor ditzakeen kalteei buruz aritu ziren solasean atzo. Haiekin batera Kimetz Etxeberriak hitz egin zuen, eta AHTk Udalatxen eta Aralarren eragin ditzakeen ondorioak azaldu zituen.\n«Kanpaldiarekin izkina guztietako jendea elkartzea lortzen dugu, beste leku batzuetan egiten diren borrokak ezagutzea eta elkarri indarra ematea», esan dute Asanbladako kideek. Kanpaldiak iraun duen hamaika egunetan ekintza ugari egin dituzte: inguruak ezagutzeko mendi eta bizikleta ibilaldiak, hitzaldiak, tailerrak... Asanbladako kideek nabarmendu dute kanpaldia autogestioaren eta asanbladen bidez antolatu dela, eta oso pozik daude emaitzarekin. Bestalde, aurten ahalegin berezia egin dute informazioa zabaltzeko. Prentsa bulegoa sortu dutela eta egindako lanarekin «oso gustura» daudela adierazi dute. «Kanpaldiari buruzko informazioa ez da ondo zabaldu beste urte batzuetan», diotenez. Garrantzitsua da lan hori, informazio gehiago duen jendeak kontrako jarrera handiagoa duela uste baitute.\nLegorretara (Gipuzkoa) egin zuten irteera ostegunean, Kortatu eta Olalde baserrietara. Baserri horietako lurjabeek «presio handiak jaso badituzte ere, ez dituzte beren lurrak saldu nahi izan», Asanbladako kideen esanetan, «eta ez dute baimenik eman zundatze lanetarako». Itsasondo aldetik hasitako lanak Ordiziatik egiten ari direnak baino motelago doaz horren ondorioz. Baina desjabetzeko prozedura aurrera doa eta, Asanbladako kideen esanetan, litekeena da datorren irailaren 4rako lurrak desjabetzea eta lanak hastea.


Lasai, Chivite! • ZUZEU\nLasai, Chivite! –\nZAUDE LASAI, CHIVITE!\n“Buñuelen euskara baloratzeak esan nahi du ez dela Nafarroa ezagutzen”. Horixe esan zuen María Chivitek (PSN) Diario de Noticias egunkarian egindako elkarrizketan (2018-4-29). Baina lasai aski egon daiteke. Euskararen Foru Dekretuaren menpeko lan deialdietan, Erriberan ez da euskara baloratzen. Baloratzen dira, bai, frantsesa, ingelesa eta alemana, baina horrekin, nonbait, ez du problemarik.\nHorixe gertatu zen, esaterako, burutzen merezimendu lehiaketan (NAO, 18-12-6) edo eskolazainen lekualdatze lehiaketan (NAO, 18-2-19). Horren aurrean, Arartekoak gomendioa egin dio lauko gobernuari, hain zuzen ere UPNren gobernuari egindako gomendio bera: Ez dadila atzerriko hizkuntza bat euskara baino gehiago baloratu Nafarroan, kontuan izanik euskara, legez, Nafarroako berezko hizkuntza dela, eta neurri batean koofiziala.\nBaina hurrengo deialdietan ere puntuazio horiek errepikatuko dira; izan ere, Euskararen Foru Dekretuak dio, laugarren xedapen iragankorrean, ezen harik eta lanpostu bakoitza aztertu arte euskararen puntuazio minimoa aplikatuko dela. Eta, Erriberan, gutxieneko puntuazio hori zero da.\n3 pentsamendu “Lasai, Chivite!”-ri buruz\neuskaldun bat 2018-05-26 12:21\nNola liteke nafarrrek euren erroak hainbesteraino gorrotatzea?\nNaparroan 2018-05-27 20:49\nChivite edo Txibite Xiberoko Zibitze herritik omen dator. Ez dakienarentzat (nik ez nekien).\nAitzol Azurtza 2018-08-14 13:12\nEuskal wikipediaren arabera Zibitze herria Nafarroa Beherean dago:\nZuberoan badago antzeko izena duen herria: Ziboze.


Abuztuaren 17an hil zen Donostian Alfredo García Ramos, 68 urte zituela. Eusko Ikaskuntzako Gizarte eta Ekonomia Zientzien saileko lehendakari izan zen 1994 eta 2010 urteen artean.\nMadrileko Complutense Unibertsitateko Estatistika eta ordenagailuen programazio eta Azterketa ikasi zituen. Alfredo Garcia Ramos Zamudion egindako Eusko Ikaskuntzaren XIII. Kongresuko Batzorde Antolatzaileko buru izan zen 1995. urtean. `Zientzia, teknologia eta gizarte aldaketa Euskal Herrian´ lema hartu zuen orduan. 2001ean ere Ezagutzaren Gizarteari buruzko atala gidatu zuen Eusko Ikaskuntzaren XV. Kongresuan.\nAlor profesionalean, 1973 eta 1980 artean Invéntica enpresan lan egin zuen eta azken urtetik aurrera Araldi-Ikerketa Elkartea zuzendu zuen. Lan estatistikoaren industrializazioari buruzko metodologien inguruko ikerketa ugaritan parte hartu zuen. EAE eta Nafarroako Eskualdeko Zientzia Elkarteko kide izan zen eta Europako Proiektika Elkarteko kide zen 1996an sortu zenetik.


Oiartzunen 357 etxe huts daudela esan du Udalak. Noticias de Gipuzkoa\nOiartzunen 357 etxe huts daudela esan du Udalak\nLibre dauden etxebizitzak alokairuan merkaturatzea da asmoa\nAitziber Muga - Domingo, 21 de Febrero de 2016 - Actualizado a las 06:08h\nElizalde auzoko Doneztebe plaza.\nOiartzun- Etxebizitza politika integrala martxan jartzea da Oiartzungo Udalaren lehentasunetako bat legegintzaldi honetan, etxebizitza eskuratzeko herrian dauden beharrei erantzuteko.\nLehenengo urrats gisa, herrian dauden etxebizitza hutsei buruzko azterketa egin du Udalak, Gaindegiaren bitartez (Euskal Herriko gizarte eta ekonomia garapenerako behategia).\nGuztira, 357 etxebizitza huts identifikatu dira Oiartzunen. Horien artean gehienak (%26,3) baserri-eremuan daude. Auzoguneetan, Elizalden (%18,2) eta Altzibarren (%13,4) daude etxebizitza huts gehienak.\nHori martxan jartzeko, ezinbestekoa da etxebizitza hutsak nolakoak diren jakitea. Gaindegiaren laguntzarekin egindako ikerketak alokatzeko aukera izan dezaketen etxebizitzak klasifikatu ditu (kokapena, azalera eta antzinatasunaren arabera).\nAzterketa honen bitartez, alokairura bideratzeko aukera gehien dituzten etxebizitzen lagina aztertu nahi du Udalak, etxejabeekin adostuta hauek merkatuan jartzeko.\nIzan ere, Udalaren helburua etxebizitza hutsak dituzten etxejabeei hauek alokairuan jartzeko bitartekoak eskaintzea da. Maizter izan daitezkeenak alokairuzko etxebizi-tza programara ere erakarri nahi ditu.\nErabiltzen ez diren etxebizitzak erabilgarri jarrita, herrian bertan bizitzeko aukera berriak eskain-tzea izango da Udalak sustatu nahi duen etxebizitza politikako asmoetako bat. Egin den azterketari esker, herritarren beharrak eta egoerak kontuan hartuta, alokairu eskaintza egokiak proposa-tzeko bidea emango du.\nUdalaren hurrengo asmoa etxebizitza horietako batzuk alokairuan merkatura ateratzea da. Horretarako dauden aukera guztiak ari da aztertzen. Besteak beste, Eusko Jaurlaritzako Alokabide zerbitzuko arduradunekin bildu dira udal ordezkariak, Bizigune programaren bidez zenbait pisu alokairuan jartzeko.


Arabako, Bizkaiko eta Gipuzkoako herri guztiak itxi eta etxeratze agindua ezarri du Eusko Jaurlaritzak - Azkoitia - Maxixatzen.eus\nArabako, Bizkaiko eta Gipuzkoako herri guztiak itxi eta etxeratze agindua ezarri du Eusko Jaurlaritzak\nAitziber Arzallus 2020-10-26 19:43\nAzkoitiko Kale Nagusia.\nHerritarrek ezingo dute euren udalerriko mugetatik atera, justifikatutako arrazoiengatik ez bada. Gehienez sei lagun elkartu ahal izango dira, espazio publikoan zein pribatuan. 23:00etatik 06:00etara ezingo da kalean ibili, lanerako, zaintzarako edota osasun kontuengatik ez bada. Udalerri 'gorrietan' ere 23:00ak arte ireki ahalko dituzte atzera tabernak, jatetxeak eta saltokiak. Arabako, Bizkaiko eta Gipuzkoako sarrera-irteerak ere modu berean mugatu dituzte. Neurriok hamabost egunerako dira, printzipioz. Dekretua gaur argitaratzea eta neurriak bihar 06:00etatik indarrean izatea nahi du jaurlaritzak.\nPandemiari aurre egiteko helburuarekin eta Espainiako Gobernuak atzo onartu zuen alarma egoerak eman dion boterea baliatuz, neurri zorrotzak hartu ditu gaur, astelehena, Eusko Jaurlaritzak. Mugikortasuna mugatzeko erabakiak hartu ditu, batetik. Horrela, herritarrek ezingo dute bizilekua duten udalerritik atera, ez bada lan, hezkuntza, osasun edo zaintza arrazoiengatik; soilik alboko udalerrietara jarduera sozioekonomikoa egitera joan ahalko dute. Horrez gain, Arabara, Bizkaira eta Gipuzkoara sartzea edo lurralde horietatik irtetea ere debekatu egin du Jaurlaritzak, ez bada aurrez aipatutako arrazoiengatik. Bestetik, biltzeko askatasuna mugatu du: leku publikoetan zein pribatuetan ezingo dira sei lagun baino gehiago elkartu, ez badira etxe berean bizi. Azkenik, etxeratze agindua ezarri du: herritarrek ezingo dute kalean ibili 23:00etatik 06:00etara bitartean, justifikatutako arrazoiengatik ez bada. Neurri nagusi horiekin batera, kirol edota kultur ekitaldiak ikustera ekitaldi horiek egiten diren udalerrietako biztanleek soilik joan ahalko dutela ere aurreratu dute.\nEgoera epidemiologiko larria duten herrietan, alegia, 5.000 biztanletik gora dituzten eta 100.000 biztanleko 500etik gorako intzidentzia tasa duten herrietan –Azkoitia kasu–, beste hainbat neurri egon dira indarrean joan den ostiraletik gaur arte. Bihartik, ordea, jaurlaritzak gaur onartutako dekretuan jasotako neurri berberak izango dituzte herri horietan ere, Sagardu sailburuak azaldu duenez.\nHorrenbestez, besteak beste, semaforo gorridun udalerrietan, gainerako guztietan bezala, 23:00ak arte irekita egoteko baimena izango dute bihartik aurrera tabernek, jatetxeek eta saltokiek. Sagarduik ez du zehaztu, hala ere, beste neurriak zertan geldituko diren. Hauek dira neurri horietako batzuk: haur parkeak, parke publikoak eta terrazak ezin dira erabili 21:00etatik 06:00etara bitartean; eta ezin da taldean kirolik egin, abian diren kirol lehiaketa ofizialetan parte hartzen duten kirolariek izan ezean. Horietaz aparte, udalak beste hainbat neurri ere hartu ditu pandemiari aurre egiteko.


Adierazle ekonomikoen asteko laburpenak, bideo formatuan, higiezinen merkatuaren bilakaera eta eratutako sozietate berriak hartzen ditu kontuan - Eusko Jaurlaritza - Euskadi.eus\nAdierazle ekonomikoen asteko laburpenak, bideo formatuan, higiezinen merkatuaren bilakaera eta eratutako sozietate berriak hartzen ditu kontuan\nAdierazle ekonomiko garrantzitsuenen asteko laburpenak, bideo formatuan, higiezinen merkatuaren bilakaerari erreparatzen dio gaur egun. Hala, salmentari erreparatzen dio, pandemiaren aurreko urteetako mailetara itzultzen baita (% 50,5 igo zen apirilean, 2020arekin alderatuta), bai eta prezioari ere, egonkortzeko joera baitu hainbat urtez gora egin ondoren.\nHirugarrenik, eratutako euskal sozietateen bilakaerari heltzen dio; izan ere, 265 sozietate berri sortu dira aurtengo apirilean, eta 2019ko bidea berreskuratu du (250 hilabete berean), osasun-krisiaren ondorioz 2020an izandako inpaktuaren ondoren.\nAsteroko laburpen hau Ekonomia Zuzendaritzak egiten du, "Astekonomia" izenarekin, eta gutxi gorabehera minutu bateko iraupena duten bideo hauen oinarria da. Horrela, Ekonomia eta Ogasun Sailak mota horretako edukiak zabaltzeko modu berri bat jarri du martxan, horien irismena zabaltzen saiatzeko; kasu honetan, ikus-entzunezko formatuan.\nBideo horiek Sail honek sare sozialetan dituen profiletan partekatzen dira (Instagram, Lindekin, Youtube eta Twitter, batez ere), baita Irekian ere.


Euskal Mitologia - BASAJAUN\nBESTE IZEN BATZUK: Anxo\nGipuzkoako Ataunen, Zerainen eta Oihartzunen aipatzen da, besteak beste.\nBere izenak dioen bezala, ‘basoko jauna, jaun basatia’ dugu jeinu ezagun hau. Basoaren sakonean edo leku garaietan dauden haitzuloetan bizi da Basajauna. Pertsonaia honek gizon handi eta izugarri baten itxura du. Gorputza ilez estalia du, adatsa belaunetaraino iristen zaio, eta aurpegia, bularrak eta sabela ia guztiz tapatzen dizkio. Oinetako bat gizakienaren modukoa da, eta bestea oinatz borobil batez osatua dago.\nJeinu hau basoaren eta naturaren zaindaria da. Artaldeen babeslea da, bereziki. Horregatik, ekaitza datorrenean, Basajaunak orroa botatzen du artzainak ohartarazteko. Orroari esker, artzainek garaiz jartzen dituzte beren artaldeak babesean. Otsoengandik ere babesten du artaldea. Ardiek, Basajauna hurbil dagoela sentitzen dutenean, bat-batean, zintzarrien astindu bat egiten dute, eta, hala, artzaina lasai egoteko moduan dago, otsoak ez baitira gerturatuko.\nBatzuetan, jeinu ikaragarria eta gaiztoa balitz bezala ere agertzen zaigu, izugarrizko indarra eta bizkortasuna duena. Beste batzuetan, lehen nekazari gisa azaltzen da, eta, baita ere, lehen errementari edo lehen errotari gisa. Lanbide guzti horien maisu da, eta gizakiak basoko jaun honi ostu dizkio zerra eta errotaren ardatza egiteko sekretua, bai metalak soldatzeko sekretua.\nPertsonaia hau antzinakoa dugu. Aragoiko mitologian Basajarau, Bonjarau edo Bosnerau izeneko pertsonaia bat dago, eta izen hauek Basajaunarekin harremana izan dezaketela iradokitzen digute. Kontuan izanda, I mendean euskara ia Pirinio guztian hitz egiten zela (toponimia lekuko), baliteke garai hauetatik datorren mito bat izatea Basajauna. Akitaniar-erromatar aldare batean BASAERTE jainkoa (basurde?) izan daitekena agertzen zaigu Garona Garaian, beraz, baso hitzak euskal jatorria duela dirudi.\nElezaharrak dioenez, behin batean, San Martiniko izeneko gizon ausart batek zerra egiteko moduaren sekretua atera omen zion. San Martinikok ba omen zuen Basajaunak sortu zuen zerraren berri, baina berak ez zekien nola ekoiztu. Jakin-minak bultzatuta, trikimailu bat bururatu zitzaion.\nHorrela, bidali zuen morroia herrira, eta hark bere nagusiak zerra egitea lortu zuela zabaldu zuen herritarren artean. Basajaunaren belarrietara ere iritsi zen berria, eta morroiari horrela galdetu omen zion: ‘Hire nagusiak gaztainondo hostoa ikusi dik, ala? ’ Orduan, morroiak honela erantzun omen zion: ‘Ez du ikusi baina ikusiko du!’. Morroiak berehala kontatu zion San Martinikori sekretua, eta hark, ezeri itxaron gabe, zerra egin zuen.\nBasajauna, gauez, San Martinikoren etxera joan zen berria ziurtatzera. Zerra egina zegoela ikustean, amorruaren amorruz, zerraren hortzak, banaka-banaka, bata eskuinera eta bestea ezkerrera okertu omen zituen, zerratzeko gauza ez zela uzteko asmotan. Baina, hara non, kaltetzeko asmoan egindako ekintza gaizto hark onura ekarri zion San Martinikori, hortzak modu horretan jarrita, askoz hobeto zerratzen baitzuen zerrak.\nMARI, SUGAAR, JENTILAK, OLENTZARO, BASAJAUN, LAMIA, TARTALO, SORGINAK, AKERBELTZ, GALTXAGORRIAK, EATE, GAUEKO, AIDEKO, HERENSUGE, HERIO, IRATXO, ZEZENGORRI, GIZOTSO, ETSAI, HODEI, MAIDE, Jeinu gehiago


Jaurlaritzaren menpeko langile prekarizatuenekiko jarrera diskriminatzailea salatzen dugu | LAB SINDIKATUA\nIrakaskuntza Sukalde eta garbitzaileak Jaurlaritzaren menpeko langile prekarizatuenekiko jarrera diskriminatzailea salatzen dugu\nSukalde eta garbiketa langileek euskara ikasteko zuten liberazioa bertan behera utzi eta lanera bueltatzera behartu ditu, kontrataturiko ordezkariak kalean utzita.\nAzken egunotan, eta koronabirusagatik dekretatutako osasun-larrialdiko egoeraren aurrean, Lakuako gobernutik, beste langileei bezala, sukaldari eta garbitzaileen kolektiboari eragiten dizkioten erabakiak hartzen ari dira.\nHorien artean, euskara ikasteko liberatutako langileei (irakasle funtzionario zein lan-kontratudunei, hezitzaileei, zerbitzuetako langileei, administrazio orokorrekoei…) zuzendutako "aurrez aurreko prestakuntza-jarduerak eteteko" erabakia hartu da. Irakasle zein hezitzaileen kasuan on-line egiteko aukera martxan jarri duten arren, sukaldari eta garbitzaileon kasuan ez da horrela izan.\nIVAP-eko klase presentzialak eten eta on-line egiteko aukera martxan jarri ez dituela-eta, Hezkuntza Sailak langile horiek beren lanpostura bidali ditu, inolako alternatibarik eskaini gabe eta euskalduntze-prozesuari kalte eginez. Horretaz gainera, liberazioak betetzen ari ziren ordezko langileei telefonoz jakinarazten die beren kontratua bertan behera utzi dutela, babesgabetasun eta zalantza egoeran utziz, idatziz ezer jakinarazi gabe.\nNahasmena izan da nagusi, gainera. Hilaren 13an, ostiralean, Lakuak -berriz telefonoz- erantzun zuen akats bat egon zela eta ez zirela moztuko indarrean zeuden kontratuak; baina ordezkapen-kontratu berririk ez egiteko erabakia hartzen zutela gaineratu zuen.\nZoritxarrez, astelehenean, hilaren 16an, Jaurlaritzak ebazpen bat argitaratu zuen, erabat diskriminatzailea. Horren arabera, liberazio-egoeran mantentzen zituen irakasleak eta lan-kontratudun dozenteak; gure kolektiboarentzat eta administrazio orokorreko langileentzat, aldiz, liberazio-etenaldia ebatzi zuen, eta, beraz, ordezko horien kontratuak mozten zituen.\nMomentuak eskatzen duen eta langile gisa eskatzen zaigun erantzukizunetik, Hezkuntzako sailburu Cristina Uriarteren argudioei kasu eginez, honako hau eskatzen jarraituko dugu:\n– Garbiketako eta sukaldeko langileek ere euskaraz ikas dezaten liberatuta jarraitzea, etxetik prestakuntza jasotzen, bitarteko telematikoak edo bestelako baliabide egokiak erabiliz.\n– Euskara ikasteko liberazioagatiko ordezkapen-kontratuak ez moztea. Ondorioz, indarrean dauden kontratu guztiak mantenduko dira, eta kaleratze masiboak saihestuko dira (gurean 30 kaleratze)


Datozen urteetan Araban 'EUSKARA SUSTATZEKO PLAN ESTRATEGIKOA' aurkeztu dute - Arabako Euskara Zerbitzuak\nAEZerbitzuak 2019-09-30 Administrazioa, Aisia eta kirola, Uncategorized @eu\nPlanak 76 ekintza zehatz ditu eta Arabako gizarteko eragileek hartu dute parte lanketan.\n‘Euskara Sustatzeko Plan Estrategikoa Araban (2019-2022)‘ aurkeztu zuten jendaurrean irailaren 26an Europa jauregian.\nAurkezpen-ekitaldian Plana lantzen aritutako hainbat eragile izan ziren, besteak beste, Foru Aldundiko, Gasteizko Udaleko eta Batzar Nagusietako talde politikoetako ordezkariak, baita Plana zehazteko orduan aholkularitza lanak egindako Elhuyar enpresakoak ere.\nOrobat, Arabako euskalgintzaren izenean, hainbat erakundetako ordezkariak bertaratu ziren, eurak ere Plana mamitzen jardundakoak. Beste askoren artean, honako entitate hauetako kideak izan ziren ekitaldian: Euskaltzaindia, Arabako euskaltegiak, Gazteriaren Foru Erakundea, Arabako Kirol Federazioen Elkartea (AFDA), Arabako aisia- eta kirol-elkarteak, aisia- enpresak, Bai Euskarari elkartea, Topagunea, Alea eta abar.\nLexuri Ugartek, Euskararen Foru Zerbitzuko zuzendariak, plana eratzen aritu diren eragile guztiei eskerrak eman ostean, azpimarratu zuen Plan berriak kalitate-salto bat ekarriko duela Araban; izan ere, prozesua parte hartzailea izan da hasiera-hasieratik, “gaur hemen dugun ordezkaritza zabala agerian uzten duen bezala”.\nBestetik, Planaren xedeak lortzeko oinarri eta estrategia berriak jorratu dira; hortaz, diseinu-prozesu osoan Planeko erdigunean kokatu dira lurralde-ikuspegia, lidergoa, elkarlana, koordinazioa, komunikazioa eta parte hartzea , eta halaxe izango da Plana gauzatzean ere.\nEra berean, plana “eraginkorra eta neurgarria” izango da —adierazle-sistema baten bitartez—, eta komunikazio estrategia berriak izango ditu. Bide horretan, Euskararen Foru Zerbitzua (EFZ) gidari izango da, baina elkarlanean arituko da Arabako Euskara Zerbitzuekin (AEZ), baita Arabako gainerako gizarte eragileekin ere.\nPlanaren helburu nagusia honako hau izango da: hiztunak eta haien sareak aktibatzea, eta lurraldean euskaraz bizitzeko aukerak bermatzeko baldintzak sortzen jarraitzea.\nDeskargatu plana hementxe, edo eskatu zure paperezko alea helbide honetan: euskaraba@araba.eus\nShare the post "Datozen urteetan Araban ‘EUSKARA SUSTATZEKO PLAN ESTRATEGIKOA’ aurkeztu dute"


Esango nuke, kuanto! Hamaika ateraldi xelebrek, burutazio mamitsuk, esaldi pollitek saltatu izan digu belarrietara edo begietara, ttak!, ustekabean, zertan edo hartan egonean ari ginela. Honako hau duzu hirugarrena, blogean bidaltzen dudana. Izan ere, irakurle zenbaitek segitzeko eta segitzeko esan dit, esaldi motzak beti direlako ulertzen askoz ere errazagoak, luze korapilatuak baino. Beraz, bada, tori nire gaurko potpourri hau, nire lanaren aitzakiatzat eta zure denbora pasaren entretenigarri.\nEternitate biren tartean urte batzuk bizi ohi gara; horixe da bizitza.\nNola esaten da txineraz: “emakumea hondartzan dagoela”. Eta: “Kontxi Kontxan, kontxo!”.\nIparretik hotza ta hegotik errea; gehiago bagina gu, agudo gerrea!\nZergatik edaten dudan nik? Zergatik…? Nire ingurumariko pertsonak interesanteagoak bilakatzeko.\nMundua konpontzen hasi aurretik, emaizkiozu zeure etxeari, eta haren inguruari, hiru buelta.\nBehin ere ezin gara ortzi-mugara bertaratu. Ortzi-mugak tranpa egiten baitigu: hurbiltzen garen istanteko, dagoeneko ez da han!\nEspainiako eskuinaren antzik handiena duena Espainiako ezkerra da.\nEzerk ez gaitu geure iritziak baino gehiago engainatzen.\nHalabeharrak banatzen ditu kartak, bai; geuk ditugu, ordea, jokatzen.\nBehin batean izan zen hutsik batere gabe mintzatu zen bat; eta ez zion inork ulertu. Azken hiztuna ote zen, pentsatu zuen berekiko… Baina, gertatu zen jendeak natural-natural segitu zuela hizketan. Akatsekin, noski.\nAzken hatsetan bazaude (bitxia da, gero), mundu guztiak zaitu maite.\n“Don-doña” izenak ez ohi dakar beti on-duina izana.\nBai, mutil, guk e garai batean/ gaztetasuna bagiñun/, bañan geroztik kontsuelorik/ guretzat etzegok iñun/: len bigun ziren gauz danak gogor/ ta gogor ziranak bigun/, ara zartzeak zertarañoko bentaja ekarri digun! Uztapide.\nArrimuak igurtzia dakar beti; igurtziak, ordea, ez beti arrimurik.\nArimaren hilezkortasunaren froga nagusietako bat da milioika jendek hala sinesten duela. Lurra laua zela sinetsi izan zuten jende berbera da.\nGizonezkoei barkamena beren akatsengatik eskatzen erakusten zaie; beren arrakastengatik, emakumeei.\nGerra ostean tolosar dama batek Albistur-ko bi neskari, esamina bat egin ondoren kalean zihoazela: «Has sabido la lección, Joxepa?». Eta erantzuna: «Medio culo…». (Erderaz apenas zekiten-eta, “erdi-ipurdi” esan nahian).\nAtzera itzultzea da etxetik irtetearen onena.\nZorionekoa bere buruari barre egiten diona, ez baitzaio jostaketarik sekula santa faltako.\nEskela batekoa: «Zu ikusteko nahikoa dugu gure begiok ixtea».\nHiru “tasun” ditu siesta on-on-on batek: isiltasuna, iluntasuna eta bakartasuna. (Bueno…, azken hau ez da beti-beti ere behar-beharrezkoa).\nEzer zuzentzen badiozu jakintsu bati, jakintsuago egingo duzu; aldiz, ergel-tuntun bati ezer zuzenduenean, zeure etsai duzu bihurtuko.\nAbereek ez dute hemen euskera galdu, eskolara joan ez zirelako.\nThe post ESANGO NUKE…! (3) appeared first on Bai Horixe - Bizargorri.


EAJ-PNV - Gasteizko Lakuako batzokiaren aurkako erasoa salatu eta gaitzetsi du ABBk\n20 Maiatza | ABB\nLakuako batzokiak astearte goizaldean Gasteizen jasan zuen erasoa salatu eta gaitzetsi du ABBk. Ezezagunek hainbat pintada egin zituzten, eta horien arabera, Euzko Alderdi Jeltzalea "EAJ hiltzaile" hiltzailea da, amnistia eskatzen da eta Patxi Ruiz presoak gose eta egarri grebari ekitea erabaki du.\nLakuako batzokiarekin, 12 dira azken egunetan erasotako jeltzaleen egoitzak. ABBk kezkaz jasotzen du jokabide justifikaezin horien hazkundea. Hala, duela aste batzuk Izarran (Araba) egindako sabotajea gogorarazi du, izan ere, altzari publiko eta hiritar gehienek kalte handiak jasan zituzten pintada iraingarri eta mehatxagarriekin. Arabako Exekutiboak Eako (Bizkaia) kutxazain automatiko batean egindako erasoak ere gogora ekarri ditu; izan ere, auzotasun oso bat hustu behar izan zuten, beste alderdi politiko batzuen egoitzen aurka egin zituzten erasoak eta Idoia Mendiaren etxean gau horretan bertan egin zuten erasoa.\nHori dela eta, ABBk irain, mehatxu eta hertsapen mekanismo zaharrak baimentzea salatu du, bakean bizi nahi duela behin eta berriz adierazi duen herri baten adierazpenarekin aurrez aurre talka egiten dutenak. Bizikidetzaren eta desberdinarekiko errespetuaren aldeko apustua egin duen gizartea. Herri batek erabat arbuiatzen du sumindura, gatazka, jazarpena eta hertsapena elikatzen duen edozein ekintza.\nEra berean, ABBk mota horretako jarduerak bertan behera uztea eskatzen du, eta alderdi politiko guztiei eskatzen die arrazoiarekin zerikusirik ez duten eta denboraz eta lekuz kanpo dauden gertakari horien aurrean kondena publiko egiteko. EAJ-PNVren Arabako zuzendaritzaren ustez, penagarria da zigor hori bi astez jarraian erasoak izan ondoren gertatu ez izana.


Benetako ekintza RPG bat, Knights & Dungeons | Androidea\nKnights & Dungeons Devilish action RPG da, maila zabala eta egiteko asko dituena\nKnights & Dungeons deabruarentzako "Ekintza RPG" bat da luzapen atsegineko ehunka ziega dituena, horietan pixka bat galdu gaitezen. Inbentarioa beteta dugun RPG horietako bat eta ehunka etsai aurkituko ditugu gero eta trebetasun indartsuagoak probatzeko.\nSentitu jaun bat bezala Kalitatezko RPGa hori harrigarria da jotzen dugun bitartean. Errendimendu tekniko bikainagatik nabarmentzen den izenburua, nahiz eta 18: 9 mugikorraren pantailaren zabalera osoa ez dela erabili sumatzen dugun. Ezagut dezagun pixka bat zer abentura epiko itxaroten zaituen Paradox Interactive AB-k argitaratutako izenburu honekin.\n1 Altuera handiko ekintza RPG bat harrapakin asko duena\n2 Gure burua galtzeko maila zabalak\n3 Knights & Dungeons gogoan izan beharreko ekintza RPG bat da\nAltuera handiko ekintza RPG bat harrapakin asko duena\nEgia esateko, oinez goaz apur bat nekatuta RPG joko mota hauekin bertan nora joan eta benetan ezer egiten ez duzun milaka mezu agertzen diren ikustea besterik ez duzu egiten. Milaka menu, hau da, botoiak jaurtitzen badituzu eta ia pilotara mugitzen diren heroi horiek egiten ari zirenean benetako inolako eraginik izango ez balute bezala.\nKnights & Dungeons-ek sentsazio hori du lehen minutuan, baina jokoaren inguruko zalantzak ezagutzeko pazientzia baduzu, laster hasiko zara. maila batzuetarako zure burua galtzen egotea zeinak, mugikorreko beste jolas batzuekin alderatuta, etsai ugari esploratu eta desagerrarazteko adinako handiak baitira. Zorionez, hasi gara estilo honetako joko gehiago eta gehiago ikusteko horietan "galdu" gaitezke, jaun batek zain dituen basapiztiz betetako basoan egingo lukeen moduan.\nKnights & Dungeons-en ekintza RPG baterako beharrezko osagai guztiak ditugu. Ehunka arma eta armadura berritzeko, indartsuagoak izan daitezen elementu magikoak eta bizitzako eta manako edabeak, etsaiek, gu baino gehiago izateaz gain, kaltearen poderioz egiten duten une jakin batzuk bizirauteko aukera emango digutenak.\nGure burua galtzeko maila zabalak\nZiegak mailaka aurkezten dira. Hau da, bere maila bat osatzen dugunean, bestera joango gara eta horrela bukatu arte. Ahal dugun uneoro itzuli herrira Diablo estilo gehiago, barneratu ez ditugun objektu guztiak galduko ditugun arren; bide batez, laster deabru hilezkorra izango dugu. Etxera hegan egiten dugunean maskotak deitu ditzakegu, gure ekipamendua berritu, gure heroiaren bizitza eta eraso puntuak hobetu eta askoz gehiago.\nBorroka nahiko interaktiboa da eta hala egin beharko dugu mugitu makila batekin pixka bat bitxia mugituz. Borroka automatikoa da, nahiz eta gure ahalmen indartsuen eskuzko ekintza behar dugun gure potentzial magiko osoa zabaltzeko. Magia eta efektuak benetan indartsuak garela sentitzeko oso ondo lortzen direla esatea.\nKnights & Dungeons-en beste aipagarrietako bat dira mota askotako maskotak. Gure borroka estilora egokitzen diren oso desberdinak dei ditzakegu. Hemen genero garbienera itzuliko gara gure arma aukeratuta. Eta zaldunen eta ziegetako «harrapakina» funtsezkoa da, momentu askotan «inbentarioa beteta» mezua jasoko baitugu. Azken buruzagi eta etsai horiek guztiek guri egokitzen zaiguna aukeratzen jakin behar ditugun armak, sorginkeriak eta objektu bereziak botako dituzte.\nKnights & Dungeons gogoan izan beharreko ekintza RPG bat da\nEta, jakina, sor dezakezu edo batu klanak nagusiei erronka egiteko potentzial handikoa. Eta hau da, RPG ekintza honetan ez dela ezer utzi txapela gure pantailan dena edukitzeko eta ipotxak bezala gozatzeko bere alderdi guztietan oso ondo burututako titulu baten aurrean.\nTeknikoki ia hamar dira, bere presentzia bisuala deigarria denez, pertsonaien diseinu bikaina, etsai askotarikoak, ingurune grafiko ederrak eta ekintza guztiak gure mugikorraren pantailara eramango dituzten borroka efektu eta animazioekin. Errua bota dezakeguna, 18: 9 formatua ahazteaz gain, grafikoak pixka bat "lausoak" edo "fokutik kanpo" egon daitezkeela da. Zorrotz punturik ez balu eta hain "distira" handirik ez balu bezala da.\nKnights & Dungeons benetako ekintza RPG bat da egiteko askorekin, zerbitzatuko zaituzten maskotak eta zure zain dauden etsai ugari. Freemium joko bat da, beraz, zure energia zure denbora kargatu beharko duzu. Bestela, hamar.\nZaldunak eta ziegak\nGarapen tekniko bikaina\n18: 9 formatua ez da erabiltzen\nArtikuluaren bide osoa: Androidea » Android jokoak » Knights & Dungeons Devilish action RPG da, maila zabala eta egiteko asko dituena\nSamsung Galaxy J4 Core: modelo berria Android Go-rekin


Esperientzia gastronomikoa Petritegi sagardotegian - Donostia Turismoa\nSagardoaren kulturan oinarrituriko esperientzia bizi!\nMilaka urteko tradizioa duen edari baten sekretuak ezagutu bisitaldi didaktiko eta dibertigarri bat biziz, euskal sukaldaritzarik onena dastatuz eta upeltegiko kupelatatik zuzenean zerbitzaturiko sagardoa dastatuz.\nEsperientziak ordubeteko bisita gidatua jasotzen du non Petritegiko upeltegiko txokorik ezezagunenak ezagutzeko aukera eskeintzen duen: Sagastia, aintzinako tresnen museo txikia, kupeltegia eta baserria. Bisitan zehar Petritegiren produktuak dastatuko dira.\nBisitaren ostean sagardotegiko menú bat dastatuko dugu, ondorengo platerekin:\nTxorizoa sagardotan egosia\nHautatutako txuleta parrillan\nPostre osoa: gazta, irasagarra, intxaurrak eta Tolosako teila eta zigarrotxoak\nTxiri (Sagardoa txotx erara)\nPetritegi sagardotegia (Petritegi bidea 8, 20115 Astigarraga)\nNEGUKO DENBORALDIA (Urtarrilatik Maiatzara eta Urriatik Abendura)\nBisita gidatua eta janaria:\n11.30h (astearteak, ostegunak eta larunbatak*)\nLarunbatetan bisita elebiduna (ingelesa/frantsesa)\n11.30h (asteazkenak eta larunbatak*)\nLarunbatetan bisita elebiduna (frantsesa/ingelesa)\n12.30h (astearteak, ostegunak, larunbatak eta igandeak)\nAste Santuan, apirilaren 14tik al 17ra egunero 12.30tan bisita gidatua gaztelaniaz\nUDAKO DENBORALDIA (Ekainatik Irailara arte)\n11.30h (asteartea, osteguna eta larunbata*)\n11.30h (asteazkena eta larunbata*).\n12.30 h. (asteartea, osteguna, larunbata eta igandea)\n18.30 h (asteazkena)\n19.00 h (larunbata)\n49€ (BEZa barne)\n14-17 urte bitarteko gazteak 41,90€\n- Haurrentzako menua 1: Txorizoa sagardotan egosia; Bakailao tortilla; Bakailao plater tradizionala; Hautatutako txuleta parrillan; Postre osoa: Tolosako gazta, irasagarra, intxaurrak, teilak eta zigarroak; ura edo Petritegi sagar zuku ekologikoa; Ogia\n6-13 urtetik beherakoak 19€\n- Haurrentzako menua 2: urdaiazpiko tortilla, txuleta albondigak tomate saltsarekin, izozkia, ura edo sagar zukua eta ogia\n6 urtetik beherakoek ez dute bisita ordainduko, kontsultatu menua\nKontuan hartzen ditugu behar bereziak ditusten bezeroak; zeliakoak, alergiak dituzten pertsonak. Begetariano eta beganoentzat aukerak daude.\nIrteera bermatua 2 lagunetik aurrera.\nAsteartea, osteguna, larubata eta igandea


Aurtengo kanpainan, kaltetuen ekitate faltaz eta bidegabekeriez kontzientziatzea du helburu\nUrtero bezala, otsailaren 29an Gaixotasun Arraroen Nazioarteko Eguna ospatzen da. Horrela deitzen zaie pertsona-kopuru oso baxuari eragiten diotelako, eta gure herrialdean hiru milioi inguru dira. Aurten, hain ohikoak ez diren patologia horiei buruz herritarrak sentsibilizatu nahi dira, eta, gainera, agerian utzi behar da ekitate falta eta pazienteen familiek bizi dituzten bidegabekeriak. Hona hemen kanpaina horren zenbait alderdi, eta Espainian gaixotasun horien datuak ematen dira. Gainera, Duchenne Parent Project España elkarteak abian jarri duen “Rafaren ametsa” ekimenak zer bilatzen duen azaltzen da.\nUrtero bezala,Gaixotasun Arraroen Espainiako Federazioa(EGEF), Gaixotasun Arraroen Europako Erakundearekin (EURORIS) koordinatuta, eta Gaixotasun Arraroen Aliantza Iberoamerikarra(ALIBER), Gaixotasun Arraroen Nazioarteko Eguna, prebalentzia txikiko gaixotasun horiei buruz sentsibilizatzeko eta horiek jasaten dituzten pertsonen familiek jasaten duten ekitaterik eza azpimarratzeko.\nAurten, “Itxaropen-sareak sortzen” lemapean, EGFEk ohartarazi du Espainia Europako Erreferentziazko Sareen deialditik kanpo geratuko dela, beharrezko neurriak hartzen ez badira. Sare horietako kide izateak esan nahi du gure herrialdean baterako laneko laguntza-sarea dagoela. Hala ere, hemen ez da hori betetzen, ezta Erreferentziazko Zentro, Zerbitzu eta Unitateak ere (CSUR) ez daude koordinatuta.\nHorri gehitu behar zaio Espainian ez dagoela irispidea kaltetuei eta haien familiei laguntzeko dauden baliabideekiko. Paziente horien diagnostikoa egiteko, tratatzeko eta errehabilitatzeko zerbitzu-eskaintza izugarri aldatzen da, bai Europako Batasunean, bai Espainiako lurraldean. Izan ere, EGEFek eskatzen duen bezala, kalteturen batek arreta egokia lortu ahal izatea geografiaren araberakoa da.\nEra berean, laguntza-eredu uniforme bat ere ez dago asistentzia-sistema sanitarioak eta sozialak koordinatzeko, eta, Alba Ancochearen hitzetan, EGEF funtsaren zuzendariak ere ez du prestaziorik eskaintzen. Hori ere ez dago erabilgarri: laguntza-eredu uniforme bat ere ez dago eskuragarri, eta, gainera, administrazioen, profesionalen, pazienteen elkarteen eta industriaren arteko koordinazioa ere bai.\nEzohiko gaixotasunen datuak\nGaixotasun arraroetan, berriz, 7.000 baino gehiago identifikatu dira; asko baliogabetzaileak dira, haurrei eragiten diete eta zainketa bereziak eta bizitza osorako tratamenduak behar dituzte. Espainian uste da hiru milioi pertsonak prebalentzia txikiko gaixotasunak dituztela. 200 elkartek baino gehiagok osatzen dute EGEF, eta gaixotasun arraro bat duten pertsonen familiekin modu integralean lan egiten du, bizi-kalitatea hobetzeko.\nGaixotasun arraroei buruz federazioak jasotzen dituen datuak honako hauek dira:\n10.000 lagunetik 5ek hartzen dute parte. Espainian, Carlos Iii.a Osasun Institutu Nazionalaren arabera, gutxienez hiru milioi pertsona daude kaltetuta.\nHorietatik %80 genetikoak dira eta %85 kronikoak.\nGaixoen% 85ek tratamendu farmakologikoa behar dute bizitza osoan, baita beste tratamendu batzuk ere: fisioterapia, laguntza teknikoak eta ortopedia, garraio egokitua, laguntza pertsonala eta etxebizitzen egokitzapena. Horrek guztiak eragin negatiboa du familiaren errentan.\nDiagnostikoa lortu arte igarotzen den denbora, batez beste, bost urtekoa da, baina gaixoen %20k baino gehiagok 10 urte baino gehiago behar izaten dituzte diagnostiko zorrotza egiteko.\nDiagnostikoa jasotzen den arte, %40,9k ez du tratamendurik eta babesik, %26,7k tratamendu desegokia ematen diote, eta %26,8k gaixotasuna larriagotu egiten du.\nEspezialistaren bila edo diagnostiko eta tratamendu egokia lortzeko ospitaleko unitate egokiaren bila bidaiatzea familia bakoitzaren urteko diru-sarreren% 20 da, eragindako kide batekin.\nDuchenne-ren muskulu-distrofia da miopatia ohikoena. Munduko 3.500 haurretatik bati eragiten dio, hau da, urtero 20.000 kasu berri inguru. Gainera, larriena da, eta oraindik ez du tratamendurik. Emakumeak eramaile osasuntsuak dira, baina gaixotasunak gizonezkoei bakarrik eragiten die. Hiru eta bost urte bitartean agertzen dira sintomak, eta, hamarretan, gurpildun aulkia behar dute haurrek. Nerabezaroaren amaieran, arazo kardiobaskularrak (kardiopatia dilatatua) eta grabitate-arnasbideak (heriotza eragin dezaketenak) nozitzen dituzte kaltetuek. Duela gutxi arte, bizi-itxaropena ez zen 30 urtetik gorakoa izan, baina orain, zainketa eta tratamendu egokiekin, 40 urte baino gehiago izan ditzake.\nOtsailaren 29ko Gaixotasun Arraroen Egunarekin batera, Duchenne Parent Project España elkarteak “Rafaren ametsa” ekimena abiarazi du. Rafa 21 urteko mutiko sevillarraren istorioa kontatzen du. Duchenneren muskulu-distrofia du, eta, gaixotasunak dituen mugak gorabehera, bere ametsa lortu nahi du: kirol-kazetaria izatea. Helburua da herritarrak kontzientziatzea ezezagun horretaz, eta, aldi berean, ikerketa eta terapia eraginkorrak ikertzeko eta garatzeko funtsak biltzea, eragindako gazteen itxaropena eta bizi-kalitatea areagotzeko.\ndiagnostiko Duchenne gaixotasun arraroak


Feminismoa ‹ gazteraiki\nEz gatoz aldaketa txikiak egitera, eta ezta ere gutxi batzuen ongizatea bilatzera. Bizi eredu berri bat planteatzen dugu, zapalkuntza ororen desagerpena eta zapaldua den bakoitzaren ahalduntzea bideratuko duena. Botere harremanak hankaz gora jarri eta bestelako harreman ereduak sortzera gatoz. Aniztasunaren izenean, homogeneotasunarekin apurtzera gatoz.\nFeminismoa, edozein iraultzaren lurzoru komuna, birika kolektiboak aire fresko eta errebeldez betetzen dituen begirada, pentsamendu, norabide eta praktika multzoa.\nBaina, hori guztia ez dugu ulertzen borrokarik gabe, antolakuntzarik gabe, emakume gazteon arteko saretzerik eta ahalduntzerik gabe. Badakigu eta badakite kolektiboak egiten gaituela indartsu, beraz, hasiak gara amesten dugun beste bizimodu hori bilatzen. Iraultza egitera gatoz!\nGazte eta Feminista moduan mugimendu feministan gure ekarpena zein den definitu nahi dugu, neska gazteak bilduko dituen topaketa batzuk abiapuntu izanda. Horretaz gain, edozein motatako material, jakintza, tresna... Partekatzeko biltegi bat sortu nahi dugu, edozein pertsonak zein kolektibok eskuragarri izan ditzan.\nAzkenik, Gazte Mugimenduko taldeetan eman daitezkeen egoera deseroso eta gatazkatsuak konpondu zein aurreikusteari begira gida bat osatu nahi dugu, modu honetan zaintza erdigunean kokatuz.\nHIL DEZAGUN AITA!\nUdako jaietan handik eta hemendik ikusiko zenituen beharbada pegatina batzuk, soinean izan dituzu agian edo kideren baten bularra apaindu dute. "ASKE gozatzeko, dantzatzeko, ibiltzeko, musukatzeko, komunikatzeko, ligatzeko...GAI"......\nAlternatibak feministak izango dira edo ez dira izango!\nEuskal Herriko gazte mugimenduaren baitan proiektu eta esparru anitzetan aritzen garen gazteak gara. Inoren zain egon gabe, gure kabuz ekin diogu hainbat esparrutan alternatibak eraikitzeari prekarietatera kondenatzen......\nHitzaldie ta formakuntza saio ezberdinak antolatu dituzte feminismoa eta laneko ildoko kideek. Batetik, Marina Sanchez ekonomilari feminista Euskal Herrian zehar arituko da ekonomia feministaren inguruko hitzaldi ezberdinak......\nNondik gatoz? Eraikuntza lanetan ari gara lemapean Añorgan egindako lehenengo asanbladaren ostean, Usurbilen burututako martxoaren 5eko jardunaldietan eman zitzaion forma apur bat Feminismoaren ildoari. Bertan, Euskal......


Jazzaldiak Chucho Valdes eta La Locomotora Negra sarituko ditu –\nUztailaren 21etik 25era egingo den Donostiako Jazzaldiak 60 kontzertu eskainiko ditu hiriko 8 agertokitan.\nArlo Parks-ek eta Mulatu Astatke-k ezin izango dute jaialdian parte hartu, eta beraien partez Jose James eta Chucho Valdes arituko dira Donostian. Azken honi, Chucho Valdes piano jole kubatarrari, eta La Locomotora Negra tade kataluniarrak jasoko dute Donostia Jazzaldia saria.\n56. Jazzaldiak APP berri bat izango du erabilgarri.\nAurtengo Jazzaldiak goi-mailako artista ugari izango ditu, zortzi agertokitan barreiaturik: Trinitate Plaza, Kursaal Auditorioa, Victoria Eugenia Antzokia, San Telmo Museoa, Kursaaleko terrazak, Chillida Leku eta Kutxa Kultur Tabakalera. Bertan 60 kontzertu emango dira; horietatik 29 doakoak izango dira, 4 familientzat Txikijazzen barruan, eta 8 JazzEñe-renak —aurten Jazzaldiaren barruan egingo den Jazz espainiarraren lagina—. Gainera, Jazzaldiarekin batera, aurten Euskadiko Filmategiak antolatzen duen Jazzinema zikloaren bosgarren edizioa egingo da. Zikloak 7 film eskainiko ditu, non zinemaren eta jazzaren arteko harreman bikainez gozatu ahal izango den.\nArlo Parks eta Mulatu Astatke, biak ere Britainia Handikoak, haien herrialdeko Covid-19ari buruzko araudiari begira egon dira eta, azkenean, Jazzaldiko beren kontzertuak ezeztatu behar izan dituzte, bestela berrogeialdia pasa beharko baitzuten itzuleran.\nJosé Jamesek ordezkatuko du Arlo Parks Kutxabank Kursaal Auditorioan (ondoko argazkian), egun eta ordu berean, eta prezio berean; eta Mulatu Astatke ordezkatuko du artista Chucho Valdések Trinitate Plaza Keler-en, egun eta ordu berean eta diru zenbateko berdinaz.\nDonostia Jazzaldia Saria\nDonostiako Jazzaldia sariak jazzari eskainitako bi ibilbide luzeri esker ona adierazteko emango dira, bata bakarkakoa, Chucho Váldés musikariari; eta bestea taldekoa, La Locomotora Negra taldeari.\nDionisio Jesus Valdes Rodriguezek, Chucho Valdes (ondoko argazkian) bezala ezagunagoa denak, Donostiako Jazzaldia Saria jasoko du, bere aitak, Bebok, jaso eta ia hogei urtera; edizio hartan, aitak eta semeak kontzertu gogoangarri bat eman zuten, 38. Jazzaldian.\nLa Locomotora Negra Kataluniako jazz talde beteranoenetako bat da. Aurten, bere 50. urteurrenarekin batera, big band honek agertokietara azken aldiz igotzea erabaki du, eta Jazzaldiak taldeak egindako ibilbidea aitortu eta eskertuko dio Donostiako Jazzaldia Saria emanez.\nStreaming bidezko aukera eta APP berria\nKontzertuetara hurbildu ezin duten jazz-zale guztiei eskuragarritasuna eta gozamena errazteko, Donostiako Jazzaldiak 18 artistaren kontzertuak streaming bidez emango ditu doan. Trinitate Plaza Keler-en emango diren 9 kontzertu eta FCC Victoria Eugenia Antzokian —aurten bertan egingo da JazzEñe-ren VII. edizioa— emango diren kontzertu guztiak jarraitu ahal izango dira. Streaming-erako sarbidea gure webgunearen, gure app-aren eta Youtubeko gure kanalaren bidez egongo da eskuragarri.\nGainera, Guuk enpresak App bat garatu du Donostiako Jazzaldirako, zaleek jaialdia inoiz baino gehiago eta errazago disfrutatu ahal izateko.\nJazzaldia APPa App Stores nagusietan dago eskueran, eta hauexetarako balioko du: berrikuntza zein albiste guztien berri ezagutu; kontzertuak streaming bidez ikusi; artistei buruzko informazioa eskuratu; artistak, albisteak eta ekitaldiak gogokoetan gorde, era horretan jakinarazpen pertsonalizatuak jasotzeko; programa interaktibo baten bidez, programazioa ikusi; jakinarazpenak jaso; ekitaldien informazio osoa biltzen duen mapa batez orientatu; gure enpresa eta erakunde babesleei buruzko informazioa eskuratu; etab.\nJazzaldia APPa hemen daukazu eskuragarri:\nChucho Valdes, Donostia, jaialdia, jazz, Jazzaldia, La Locomotora Negra, musika


Autismoa duten pertsonentzako lehen zentroa zabaldu du Gautenak Urola Erdian\nGipuzkoako Foru Aldundiak, Azpeitiko Udalak eta Gautenak egoitza eta eguneko zentroko 28 plaza ireki dituzte Azpeitian, Autismoaren Espektroko Nahasmena duten pertsonentzat. Autismoaren espektroko nahastea duten pertsonentzako zentro berria\nIzarraitzen barrunbeak aztertzeko Felix Ugarte elkartearen espeleologia proiektu bat gauzatuko da\n2021a koben eta karsen mundu mailako urtea da. garrantzia unibertsala duten baliabide natural horiek balioan jartzea da urte horren helburua. Eta, patuak hala nahi izanda, helburu horrekin bat egiten duen proiektu bat gauzatuko da Joxe Takolo\nKultur sorkuntzari argia egiteko abian den Dinamoa inauguratu da ofizialki gaur\nHainbat sorkuntza prozesuren habia izan da azken hilabeteotan Dinamoa Sormen gunea. 2019. urteko ondarrean abian jarri zen, eta ordutik herriko, eskualdeko zein Euskal Herriko hamaika sortzailerentzat irekia izan da azpiegitura publikoa. Hala ere,


Hondartzako boleibol txapelketa jokatuko da abuztuaren 8an eta 9an Arrigorrin\nHemen zaude:Hasiera»Kirola»Hondartzako boleibol txapelketa jokatuko da abuztuaren 8an eta 9an Arrigorrin\nOndarroako Udala 2019-07-23 Kirola\nOndarroako boleibol zaleek Andra Mari jaien aurretik jokatzen den boleibol txapelketa antolatu dute Arrigorri hondartzan abuztuaren 8 eta 9rako, eguena eta barikua. Izen ematea zabalik dago o.volleyball2019@gmail.com helbide elektronikoan.\nAbuztuaren 8an arratsaldeko 17:00etan hasiko da txapelketa, izena eman duten taldeen baieztapenarekin. Guztiak bertan daudela ikusitakoan, 17:30ean hasiko da lehen neurketa. Hiru mailatan lehiatzeko aukera egongo da: senior mailako neska-mutilek 4vs4 edo 2vs2 jokatzeko aukera edukiko dute, eta 15 urte edo gutxiagoko gazteek 4vs4.\nIzena emateko orduan oso garrantzitsua da taldearen izena, jokatu nahi den maila, partaideen izen-abizenak eta harremanetarako telefono zenbaki bat bidaltzea. Txapelketan parte hartzeko azken eguna abuztuaren 6a izango da.


‘Lyndiane’-ren sarraski ezezaguna - Baleike.eus\nBaleike 2018-07-17 09:55\nLyndiane ontzia Dakarren. (Artxiboa)\n1918ko uztailaren 16an Lehen Mundu Gerrako pasadizo lazgarria gertatu zen itsasoan, Zumaia parean: Alemaniako itsaspeko batek 'Lyndiane' zamaontzia hondoratu eta 35 lagun hil zituen.\nGerrako pelikula bat egiteko modukoa da, baina Zumaian gutxik ezagutzen dute Lyndiane zamaontziaren historia. “Bigarren Mundu Gerran gertatu zela pentsatzen zuen jendeak, baina niri oso arraroa egiten zitzaidan gertaerari buruz gure zaharrek ezer ez gogoratzea”, hasi da kontatzen Javier Carballo. Eta hasi zen ikertzen. “Halako batean, herritar batek kontatu zidan bere emazteak umetan Arritokieta kaleko ospitalean ikusi zituela lehen aldiz beltz batzuk, itsas istripu batean erreskatatutakoak. Emaztearen edadeagatik kalkulatu nuen 1915-1920 inguruko gertakaria izango zela, eta pentsatu nuen akaso istripu hartan hildakoak ere izango zirela, eta erabaki nuen Parrokiara jotzea, hildakoen erregistrora”. Eta hantxe hasi zen argitzen Lyndiane zamaontziaren historia, Laborie komandantearen izena aurkitu zuenean. “Jean Edmond Laborie, Lyndiane zamaontziaren komandantea, 1918ko uztailaren 16an hila. Eta haren datuekin batera, emazteak bidalitako gutuna, eskerrak emanez senarraren gorpua itsasotik erreskatatzeagatik». Hari-mutur hartatik tiraka, garaiko egunkarietako kronikekin eta han eta hemen aurkitutako datu eta agiriekin, Lyndianeren historia osatzea lortu dute Javier Carballok, Rikardo Torrek, Ignacio San Miguelek eta Raul Castrok.\nDakarren (Senegal) 2.500 tona kakahuete eta haragi kargatu eta Fecampera (Frantzia) garraiatzeko agindua zeukan zamaontziak. 1918ko uztailean, artean, amaitu gabe zegoen Lehen Mundu Gerra eta fronteko soldaduentzat ziren Lyndiane-k zeramatzan haragia eta kakahueteak (olioa egiteko). Eskifaian, 44 lagun, gehienak senegaldarrak, Jean Edmond Laborie komandantearen eta Yves Marie Le Cain kapitainaren agindupean. Tartean bazen, baita ere, bidaiariren bat.\nUB-103 itsaspekoa. (Artxiboa)\nUztailaren 16an iritsi ziren euskal kostaldera, aparteko arazorik gabe. Itsasoa lasai zegoen eta gaueko 22:00 alderako gehienak atseden hartzen ari ziren. Zumaia parean zeuden, zortzi bat itsas miliatara, eztanda handi batek itsasontzia astindu zuenean. Raoul Olliet marinelak gero lehorrean kontatu zuenez, hasieran pentsatu zuten makina gelan gertatu zela leherketa, baina segituan ohartu ziren eraso bat izan zela. Alemaniako itsas armadako UB-103 itsaspekoak jaurtitako torpedoak zulo handi bat ireki zuen kroskoaren popan. Ontziaren atzealdean eta aurrealdean defentsarako zeramatzaten kanoiekin erantzuten saiatu ziren, baina hondatu egin ziren biak. Eta konturatzerako, alemaniarren bigarren torpedoa, kroskoaren erdi-erdian. Ontzia bitan egin zen. Nola edo hala, ihes egiten ahalegindu ziren artean bizirik zeuden marinelak.\nFrantziako enbaxadak itsas armadari bidalitako sekretupeko telegrama batean daude jasota Raoul Ollieten eta bizirik atera ziren beste bi marinelen kontakizunak, detailez beteak. Ollietek azaldutakoaren arabera, larrialditarako zeuzkaten hiru ontzi txikitan saiatu ziren ihes egiten, baina Alemaniako itsaspekoak ez zien aukerarik eman. Beste bospasei kanoikada jaurtitzeaz gain, itsaspekoa bera erabili zuten iheslarien gainera joan eta ontziak erabat txikitzeko. Ez omen zuten bakerik izan denak hilda zeudela uste izan zuten arte.\nBatzuk, baina, bizirik atera ziren. Ikertzaileek bildutako datuen arabera, bederatzi lagun. Hala ere, erreskatea ez zen berehalakoa izan, eta gaua itsasoan egin behar izan zuten, ohol edo ontzi zatiren bati lotuta, biharamunean haien bila atera ziren arte. Kronikek jasotzen dutenez, Zumaiako talaiari Antonio Urbieta Etxabek ohol eta hondakin orban handi bat ikusi zuen itsasoan, eta ohartu zen pare bat lagun zeudela tartean, besoekin laguntza keinuak egiten. Abisua eman eta Zumaiatik abiatu ziren zenbait ontzi, erreskatera. Senegalgo bi marinel ekarri zituzten bizirik lehorrera, eta beste bost lagunen gorpuak. Bi senegaldarrak Arritokieta kalean zegoen ospitalera eraman zituzten; haiek izango ziren umetan Maria Teresa Nolaskoainek bere bizitzan ikusi zituen lehen bi beltzak. Berdin gertatu zitzaion Jose Manuel Linazasoro Txulofronton-i, koaderno batean idatzita utzi zuenez (Imanol Azkueren Jose Manuelen ibilerak liburuan jasotzen da horren berri).\nZumaiara ekarri zituzten bost hildako haien artean zegoen Jean Edmond Laborie komandantea. Zumaiako hilerrian ehortzi zuten, eta han egon zen hilotza, handik urte batzuetara emazteak jaso eta Frantziara eraman zuen arte. Gainerako lau hildakoen berririk ez dago. Parrokiako erregistroan ere ez. Azalpena segituan eman diote ikertzaileek: senegaldarrak ziren, ez ziren kristauak. Zumaiako hilerriko hobi komunean emango zieten lur.\nNazkatzeko lain kakahuete\nEgun haietan arreta handiz jarraitu zuen gertaera La Voz de Guipuzcoa egunkariak. Azaltzen du nola joan ziren pixkanaka bizirik zeudenak erreskatatzen eta hildakoak jasotzen; eta kontatzen du, baita ere, kakahuetez josita azaldu zirela Gipuzkoako kostaldeko bazterrak. Imanol Azkuek horrela kontatzen du liburuan Jose Manuel Linazasororen kontakizunean oinarrituta: “Askok hartu eta etxera eraman zituzten; lehortzeko, lurrean zabaldu eta gero txigortu egin zituzten. Nazkatu arte jan zuten kakahuetea”. “Así como nosotros hizo todo el pueblo, en mi vida he comido tanto cacahuete”, idatzi zuen Linazasorok bere koadernoan.\nPaul Hundius, itsaspeko kapitaina\nErasotzaileei buruzko informazioa falta zitzaien iketzaileei historia biribiltzeko, baina aurkitu zuten hura ere. Lehen Mundu Gerran arma eraginkorrak ziren itsaspekoak, artean ez baitzegoen haiek antzemateko tresnarik. Itsasbideetan murgiltzen ziren, zamaontziak hondoratuz etsaiari lehengaiak eskuratzea oztopatzeko. Zeregin horietan zebilen UB-103 itsaspekoa 1918ko uztailean Kantauri itsasoan. 1917an hartu zuen UB-103aren gidaritza Paul Hundius kapitainak, eta urtebetean 70 itsasontzi hondoratu zituen –bakarra gerraontzia–.\n1918ko uztailaren 16an Zumaia parean Lyndiane suntsitu eta handik gutxira, abuztuaren 14an, UB-103 itsaspekoa Flandriako uretan hondoratu zen betirako, ustez, Alemaniako itsas armadak berak jarritako mina batekin istripua izan eta gero. Han hil ziren Paul Hundius kapitaina eta eskifaia; han bukatu zen 1918ko uztailaren 16an Zumaia parean hasi zen gerrako historia harrigarria.


Está pasando en Gasteiz: las noticias de Vitoria-Gasteiz y Álava que de verdad te importan. Martxoak 3aren 42. urtemugak hiru ardatz izango ditu - Está Pasando en Gasteiz\nMartxoak 3aren 42. urtemugak hiru ardatz izango ditu\nNuevo derbi vasco en Mendizorroza\nJustizia eta errekonozimendu eskaerek, herri mugimenduek eta emakumeek gidatuko dituzte erreibindikazioak\nMartxoak 3 Elkarteak 1976ko sarraskiaren 42. urtemuga hiru ardatzen inguruan egongo dela antolatuta azaldu dute. Justizia eta errekonozimendu eskaerek, herri mugimenduek eta emakumeek gidatuko dituzte aurtengo erreibindikazioak.\nElkarteak, 42 urte ondoren, oraindik errekonozimendu eta justizia bila dabiltzala salatu du. “Errekonozimendu izpirik ez da egon estatutik eta jasotzen ditugun erantzun eta mespretxuak geroz eta amorragarriagoak dira”, kritikatu dute. Horren adibidetzat Auzitegi Konstituzionalaren azken erabakia azaldu dute. “Kasuak garrantzi konstituzional nahikorik ez duelagatik ez dute onartu”, azaldu dute.\nAldi berean, Gasteizen kokatuko den Terrorismoaren Biktimen Museoaren izaera “baztertzailea” salatu dute. “Eskubideen urraketa berdinentzat tratamendu berdina adierazten duen Giza Eskubideen inguruko legediaren aurka” doala agertu dute eta euskal instituzioei patronatutik kanpo geratzea eskatu diete.\nEmakumeak eta herri mugimenduak\nUrtemugarekin batera, herri mugimenduen eta, zehazki, emakumeen papera nabarmentzeko apustua egin dute. “Herri mugimenduak Martxoak 3ko sarraskiarekiko izan duen elkartasunak instituzioak mugiarazi ditu eta emakumerik gabe 1976ko mobilizazioak ez ziren posible izango”, adierazi dute. “Euren papera eta balioa aitortzeko momentua dela uste dugu eta aitortza hori berandu datorrela badakigu”, azaldu dute.\nLarunbateko mobilizazioak hiru ardatz hauek islatuko dituela azaldu dute ere. Martxoak 3ko plazan ekitaldia izango da 18:30etan. Eragile sozialek eta sindikatuek adostatuko manifestuaren irakurketa egingo da, bai eta Martxoak 3ko Elkartearena. Manifestazioa 19:00etan hasiko da, hiru pankartekin, Andra Mari Zuriaren plazaraino. Lehen pankarta herri mugimenduen emakumeek eramango dute, bigarrena Martxoak 3ko Elkarteko kideek eta hirugarrena mugimendu feministak. Manifestazioa amaitzerakoan, mugimendu feministak hartuko du hitza.\nUrtemugaren harira, martxoaren 1erako ekimen berezia antolatu du Martxoak 3ko Elkarteak. 1977an grabatutako dokumental baten emanaldia egingo da Aldabe Gizarte etxean 19:30etan, Carles Cabrelles egiletako batekin. ‘Volver a Vitoria, 3-3-76‘ lana Cabrelles eta Miguel Montesek egin zuten sarraskia eta urtebetera. “Denbora asko pasa da guk lan honen berri jakin gabe, baina orain gure memoriaren zati hau berreskuratuko dugu”, azaltzen dute elkartetik.\nBestalde, Euskal Zinemaren Astearen barnean, 1976ko gertakariak biltzen dituen pelikularen trailerra estrenaituko da martxoak 3an bertan Vital Fundazioaren Dendarabako aretoan 20:00etan, Victor Cabaco zuzendaria eta zenbait aktorerekin.


Txina Energia Biltegiratzeko Zentralen Fabrikatzaileak eta Fabrika - JINMA\nHasiera > Produktuak > Litio Burdin Fosfato Bateria > Energia Biltegiratzeko Zentrala\nEnpresa teknologia handiko enpresa da, Energia Biltegiratzeko Zentroko ikerketa, garapen, ekoizpen eta merkaturatzean konprometitua, litiozko bateria modulua PACK eta litio energia biltegiratzeko ekipoak.\nGure Litio Burdin Fosfato Bateria Energia Biltegiratzeko Industriarako erabil daiteke. Fabrikazioaren eskaeraren arabera, edozein pertsonalizazio onartzen dugu.\nGoi-teknologiako enpresa, litio ioi bateriak, litio bateria modulua PACK eta litio energia biltegiratzeko ekipoak ikertu eta garatu, ekoiztu eta merkaturatzeko konpromisoa hartu du.\nEnergia biltegiratze industrial eta komertzialean, banatutako energia sisteman eta mikrosare sistemetan aplikatzen da. Litio ioi bateria sistema, energia bihurtzeko sistema, energia kudeatzeko sistema, monitorizazio sistema, tenperatura kontrolatzeko sistema eta sua kontrolatzeko sistema integratzen dituen energia biltegiratzeko gailua bezeroaren eskakizunen arabera pertsonaliza daiteke.\n1. Diseinu estandarizatua eta modularra, moduluen azpikontrola, funtzionamendua eta mantentze funtzio paraleloak dituena, moduluen konfigurazio malgua, bateria taldearen kudeaketa, karga eta deskarga orekatuak lortzeko, norberaren logelan lan egiteko modua, sistemaren eraginkortasuna hobetzeko;\n2. Kudeaketa eta babes adimenduna, zelula SOC kalkulua kontrolatzeko metodoa, bateriaren iraupena luzatzea, onura ekonomikoen aplikazioa hobetzea;\n3. Segurtasun handiko diseinu estandarra onartu, sistema osoak tenperatura altuko erresistentzia, presio altuko erresistentzia eta suaren aurkako materialaren diseinua hartzen ditu, segurtasun babes neurri osoekin, erabilera giro anitza betetzeko.\nZer da energia metatzeko zentrala eta nola gordetzen du energia?\nEnergia metatzeko zentrala gailurreko eta haraneko energia kontsumoaren arazoa konpontzeko sortutako zentrala da.\nDenek dakite bizilagunek ekoizpenerako eta bizitzarako erabiltzen duten elektrizitatea pertsonen bizi ohiturei zor zaiela, 24 ordutan aldakuntza handia izaten baitute. Egunean zehar eta arratsaldeko 12: 00ak baino askoz argindar gehiago kontsumitzen du arratsaldeko 12: 00ak baino. Energiaren kontsumoa zentralaren potentzia kontrolatuta egokitu daitekeen arren, oraindik ezin da hain aldaketa handira moldatu, eta energia asko xahutzen da.\nEnergia biltegiratzeko zentral deiturikoa, besterik gabe esateko, elektrizitate kontsumo baxuko garaian xahutzen dugun elektrizitatea biltegiratzea da, eta, ondoren, elektrizitate kontsumo goreneko aldian sarera askatzea, bizarra mozteko helburua lortzeko. eta haranaren betetzea.\nNola metatzen dute energia metatzeko zentralek energia elektrikoa?\nEnergia adituen arabera, energia metatzeko zentrala energia metatzeko gorputz batek eta ekipamendu osagarriek, sarbide ekipamenduek eta neurketa eta kontrol ekipoek osatzen dute. Biltegiratutako energia mota ugari dago, biltegiratze elektrokimikoa (litio-ioizko bateriak, berunezko karbono bateriak, fluxu bateriak, sodio-sufre bateriak, etab.), Biltegiratze mekanikoa (bolante bolantea, aire konprimitua biltegiratzea, etab.), Biltegiratze elektromagnetikoa. (biltegiratze supereroalea, superkondentsadoreak, etab.) Biltegiratzea, etab.), biltegiratze kimikoa (hidrogenoa biltegiratzea, etab.), biltegiratze teknologia horietako bakoitzak bere abantailak eta desabantailak ditu.\nZein segurtasun-gairi erreparatu behar zaie energia metatzeko zentraletan istripuak ekiditeko?\n1. Giza faktoreak, energia metatzeko sistema goi tentsioko eta energia handiko sistema da. Integrazio, instalazio, arazketa, funtzionamendu eta abar prozesuan, eragiketa okerra bada edo gunea behar bezala maneiatzen ez bada, guneko langileak segurtasun istripuak izateko joera dute, beraz, beharrezkoa da segurtasun kontzientzia eta segurtasunari buruzko prestakuntza zorrotza egitea. eragiketa langile eta eraikuntzako langileentzat gauzatuko da.\n2. Energia biltegiratzeko sistemaren faktoreak, besteak beste, hautatutako bateriak dagozkion segurtasun estandarrak betetzen dituen, bateria sistema osasuntsu dagoen, goi tentsioko sistemaren isolamendu diseinua arrazoizkoa den eta bateria bera garaiz aurkitu eta landu daiteke.\n3. Energia metatzeko sistemaren kanpoko faktoreak eta kanpoko interferentzia elektriko eta termikoak eragina izango dute energia metatzeko sisteman. Hori dela eta, energia biltegiratzeko sistema orokorrak ingurumenari buruzko eskakizunak ditu, hala nola giro tenperatura handiegia saihestea.\nNola prebenitu eta kontrolatu arriskuak eta ziurtatu energia biltegiratzeko zentralen funtzionamendu segurua?\nEnergia adituek diote energia biltegiratzeko zentralen segurtasun arazoak ezin direla alde batera utzi. Segurtasun arrisku potentzialak eta energia biltegiratzeko zentralen bilakaera modu eraginkorrean kontrolatu behar dira bizitza ziklo osoan. Energia biltegiratzeko zentral elektrikoaren istripuen arrisku ezkutuetarako, hiru alderditan neurriak hartu behar ditugu lehenik: energia biltegiratzeko sistemaren segurtasuna babestea, kanpoko estimuluek energia biltegiratzeko bateriaren gorputzean duten eragina saihestea edo murriztea, aktiboki ezabatzea. ezkutuko arriskuak, eta tokian tokiko istripuak hedatzea ekidin. Saihestu energia biltegiratzeko sistemaren porrot lokala sute global batera bilaka ez dadin. Bigarrenik, energia metatzeko zentralen detekzio eta abisu goiztiarreko gaitasunak indartu. Energia metatzeko pilen errekuntzaren leherketaren erantzuna bat-batekoa da, baina energia metatzeko pilen erreketa eztanda eragiten duen kanpoko estimulua trazagarria da; hirugarrenean, energia biltegiratzeko mota desberdinetarako Istripuen arrisku ezkutuetarako, hutsegiteetarako larrialdi planak eta suteen aurkako neurriak formulatu eta zorrozki ezarriko dira langileen segurtasuna bermatzeko.\nJINMA Txinan Energia Biltegiratzeko Zentrala fabrikatzaile ospetsua da. Gure produktu berrienak EEE ziurtagiria dute. Behar izanez gero, prezioen zerrendak ez ezik aurrekontuak ere emango ditugu. Pertsonalizatutako Energia Biltegiratzeko Zentrala fabrikako prezioarekin eros daiteke. Ongi etorriak gara gure fabrikara etortzea kalitate handiko eta aurreratutako produktuak erostera. Gure produktuak diseinuan moda ez ezik, iraunkorrak eta mantentze errazak ere badira. Lankide dezagun gure artean etorkizun hobea eta elkarren onura sortzeko.


Karmen jaiek hasiera ezin indartsuagoa izan zuten atzo | El Diario Vasco\nTolosa GoierriKarmen jaiek hasiera ezin indartsuagoa izan zuten atzo\nKarmen jaiek hasiera ezin indartsuagoa izan zuten atzo\nLoatzo musika eskolako musikariak izan ziren atzoko festa hasierako protagonistetako batzuk. / ARGAZKIAK AMAIA GOIKOETXEA\nGaur eguerdian jendetza bilduko da plazan sagardo, sardina eta txorizo dastaketan\nAMAIA GOIKOETXEAALEGIA. Sábado, 13 julio 2019, 00:19\nUdal gobernu berriko kideak udaletxeko balkoian zirela eman zitzaien hasiera atzo arratsaldean Alegiako Karmenei. 19:00etarako plaza jendez beteta zegoen eta ordurako iritsiak ziren bertara kalejiran parte hartu zuten Billabonako erraldoiak eta buruhandiak, Loatzo musika eskolako musikariak eta Giroarte dultzaina taldeko kideak ere. Txupinazoa bota eta Txintxarria udaletxeko balkoira jaitsitakoan hasi ziren ofizialki jaiak.\nZahagi-ardoaren ostean etorri zen Alegiako Karmenetako ohiko hitzorduetako bat: Andoni Egaña, Maialen Lujanbio, Eli Pagola, Maddalen Arzallus eta Imanol Irazustabarrena aritu ziren kantuan Elizpen zineman Imanol Artola 'Felix' gai-jartzaile zutela. Gauerdian Niña Coyote eta Chico Tornado rock biko indartsuak 'Aitzstar' bere azken lana aurkeztu zuen plazan eta ondoren Ze Esatek! taldeak hartu zuen erreleboa. Festa hasiera ezin indartsuagoa izan zuten, beraz, atzo alegiarrek.\nHalakoxea espero da festetako bigarren eguna. Giroarte dultzaina taldearen dianak esnatuko du larunbata, eta berehala iritsiko da jaietako hitzordurik jendetsuenetako bat: sagardo dastaketa sardina eta txorizo erreekin. Eguzkitza, Sarasola, Isastegi, Zalbide eta Aulia sagardotegietako sagardoa izango da dastagai eta udal langileek erretako sardinek eta txorizoak ere sekulako estimua izango dute, urtero gertatzen den moduan.\nArratsaldeko 15:00etan Alegiako IV. Goitibehera jaitsiera jokatuko da Galarretako bidean behera eta 18:00etan pilota jaialdia izango da Elorri pilotalekuan. Guztira hiru partida jokatuko dira. Lehen biak Alegiako IX. Pilota Txapelketari dagozkionak izango dira: batetik, palaz diharduten nesken finala jokatuko dute Garmendiak eta Mendizabalek Irazustabarrenaren eta Erasunen aurka; bestetik, mutilen eskuz binakako finalean Altunak eta Etxeberriak osatutako bikotea Senarren eta Zalakainen aurka ariko da. Gaurko jaialdiko hirugarrenean pilotari profesionalak ariko dira: Iñaki Artolaren ordez arituko den Olaizola II.ak Urretabizkaia II.arekin osatuko du bikotea Bengoetxea VI. ordezkatuko duen Arteaga II.aren eta Erasunen aurka jokatzeko.\nLarraitz auzoan egingo den zahagi-ardoaren ostean, Deabru Beltzak taldeak 'Les tambour de feu' kale ikuskizuna eskainiko du eta gauerditik aurrera Josu Rodriguez Djaren saioa izango da plazan.\nFesta alternatiboetako egitarauak ere egun 'gogorra' utzi zien atzo gazteei mozorro egun, herri bazkari eta ostiral gau luzearekin, eta eguzkia sartu arte atsedenean izango dira gaur: zahagi-ardoaren ostean Herenegun, Basati eta Desegin taldeen kontzertuak izango dituzte gauean bulebarrean.\nIrati Lakunza, octava en el Campeonato de Europa de Natación con Aletas La gran tirada de pichón de Behar Zana, hoy en la campa de Mandoegi


Gaur hasiko da “Umore Azoka Leioa” jaialdia — dantzan.eus\nHemen zaude: Hasiera › Hemeroteka › Gaur hasiko da “Umore Azoka Leioa” jaialdia\nGaur hasiko da “Umore Azoka Leioa” jaialdia\nGaur hasita eta irailaren 19ra bitartean Umore Azoka Leioak ikusgarriz beteko ditu herri horretako kaleak eta plazak. Egun horietan guztietan antzerkia, dantza eta zirku garaikidea izango dira ardatz nagusiak, baina umorea, musika, magia, dantza bertikala, txotxongiloak eta ikuskizun piroteknikoak ere ez dira faltako. Bertaratuko diren konpainiek 94 emanaldi egingo dituzte.\nEuskal Herriko Ertza taldea izango da ekimenaren ateak zabalduko dituen taldea Dye dye obrarekin. “Hitzak, mugimenduak, emozioak, esperientziak eta besteekiko harremanak nagusitzen dira gure esentzian, eta mila kolorez betetzen dute. Eta geuk ere gure tonalitateez betetzen ditugu besteen esentziak.” Pieza horretan, “bi pertsonak topo egin eta elkarri erakusten diote beren koloreen paleta, beren bagajea, beren bizia; urtu eta ostadar berri bat sortu arte.”\nAurten, Euskal Herriko, Estatuko eta Europako beste herrialde batzuetako 39 konpainia (programazioa osatzen duten 39etatik 22 Euskal Herrikoak dira) izango dira Leioan, ikus-entzule guztientzako emanaldi mordo batekin. Euskal Herriko taldeez aparte Estatuko 14 konpainiaren eta nazioarteko 3ren parte hartzea izango da, eta talde batzuk Belgika, Portugal eta Ukrainatik etorriko dira. Estatuko konpainiei dagokienez, Madril, Murtzia, Gaztela eta Leon eta Galiziako konpainiak etorriko dira.\nBertan ere jaialdia eta azoka profesionala uztartzen dira, eta lau egun horietan ikusgarriez gain konpainiek eta profesionalek lan egiteko eta esperientziak partekatzeko gune aproposa izango dute jaialdia. Esan dugun moduan, Umore Azoka Leioa eszenaren sektorea ezagutzeko, elkartzeko eta hausnartzeko gune gisa eratu da, eta horregatik, aldi berean, hainbat jarduera profesional egingo dira. Horretarako 190 profesional baino gehiagok eman dute izena.


aurreikuspen ekonomikoak « Prentsa oharrak\nOgasuneko zinegotziak ohartarazi du Udalaren aurreikuspen ekonomikoek okerrera egin dutela\nKategoriak: Prentsa oharrak — Etiketak: aurreikuspen ekonomikoak, Udala — Komunikazio Zerbitzua / Servicio de Comunicación — 20 maiatza 2020 14:15\nUdalaren diru-sarrerak 60 milioi euro gutxituko direla aurreikusten da\nKoronabirusak eragindako osasun krisiaren ondorioek aurreikuspen ekonomikoak aldatzera behartu dute Udala. Ogasuneko zinegotzi Iñaki Gurtubaik gaur Udalbatzari jakinarazi dionez, azken asteetan aurreikusten ari zen diagnostiko larriak okerrera egin du. Izan ere, diru-sarrerak 60 milioi euro gutxituko direla aurreikusten da. Horietatik, 15 milioi diru-sarrera propioei dagozkie, eta gainerako 45 milioiak, Toki Erakundeak Finantzatzeko Foru Funtsari (FOFEL). Urte hasieran, Arabako Foru Aldunditik 177 milioi euro jasotzea espero zuen Udalak; orain, ordea, 132 milioi izango direla jotzen da.\n“Ez dut uste inoiz tamaina horretako sarrera jaitsierarik izan denik Udalaren historian“, esan du Iñaki Gurtubaik egoera laburtzearren. “Horixe da egoera. Bilketa jaitsiko da, gizarteak ere hein berean jasango duelako. Hilabete zailak ditugu zain, eta horren aurrean gastu aukerak aztertu behar ditugu“, erantsi du Ogasuneko zinegotziak.\nUdal kontuen kudeaketan iraunkortasunari eutsi behar zaiola oinarritzat hartuz, Urtaranen gobernuak hiru ardatzetan antolatuko du plan ekonomikoa: gastuari eustea, malgutasunez jokatzea zorraren amortizazioan, eta ohikoak ez diren sarrerak bilatzea.\nIñaki Gurtubaik zehaztu duenez, gastuari eusteko 38,47 euroko diru-partidak atxiki dira aste honetan. Horrek ez du esan nahi aurrekontu-partidak kentzea, baizik eta horiek zati batean edo osorik erreserbatzea, zuhurtziaz kudeatzearren. “Egoeraren bilakaera eta sail bakoitzaren irizpideak kontuan hartuta, baliteke atxikipen horiek aldatzea. Eta zorpetzeko gaitasuna handitzen bada, horiek askatzeko prest gaude“, zehaztu du alkateordeak.\nAtxikitako partiden lehen multzoa aurrekontu-partidan kreditua duten aurrekontu-partidei dagokie, 24,8 milioi euro. Beste multzo bat (3,59 milioi euro) koronabirusa dela eta ematerik izan ez den jarduera eta zerbitzuei dagokie; horiek aldatu edo bertan behera utzi beharko lirateke. Beste 10 milioi aurrekontuko 1. kapituluari (langile-gastuak) dagozkio. Neurriak ez lieke plantillaren oinarrizko ordainsariei eragingo.\nAtxikipen horiek azkenean duten bilakaera gorabehera, hiru alor hauetan aurrekontua ez da ukituko, lehentasunezkoak baitira: osasuna babestea, gizarte-ongizatea bermatzea eta jarduera ekonomikoa sustatzea.\nGobernu taldeak martxan jarritako plan ekonomikoaren bigarren ardatza zorraren amortizazioaren malgutasuna da. Horrekin lotuta, finantza-erakundeekin negoziatzen hasi da, maileguak amortizatzeko ordainketak atzeratu ahal izateko. Aldi berean, Arabako Foru Aldundiaren zorpetze-ahalmena handitzea erabakiko balitz dekretuz, baliteke Udalak FOFELen bitartez jasotzen duen ekarpena horrenbeste ez gutxitzea.\nAzkenik, ohikoak ez diren diru-sarrerak bilatzea da aurreikuspen ekonomiko larriei aurre egiteko hirugarren ardatza. Zehazki, udalaren ondarea saltzeko eragiketak azkartzeko aukerak aztertzen ari dira, beste kontzeptu batzuei dagozkien diru-sarreren galera konpentsatzeko.\nOposizioko taldeek oraingo egoeran laguntzeko erakutsi duten prestutasuna eskertu du Iñaki Gurtubaik. “Adosten dugun guztia herritarren mesederako izango da“, amaitu du alkateordeak.


Ezjakintasunaren kartografia #300 - Zientzia Kaiera\nEzjakintasunaren kartografia #300\nZergatik du arrakasta abesti batek eta ez besteak? Badirudi “zu” dela gakoa. Agian ez hainbeste, dena den. Jose Ramón Alonsoren You are the success of this song\nPentsa zure bizitza bost aldiz luzeago izan daitekeela, 400 urte. Hauxe lortu dute zizare batekin aldaketa genetikoen bidez. Rosa García-Verdugoren Gene modification drives 500% life extension in worms\nAplikazio teknologiko anitzak izan ditzaketa puntu kuantikoz osatutako solidoak. Asko grafenoan oinarrituta badaude ere, metal-organikoen sare nanoporotsuak askoz ere erabilera anitzagoak dituzte ingeniaritzaren ikuspuntutik, gutxi aztertuta daude. DIPC-n aurrekuntza lortu dute: Metal atoms enhance quantum dot coupling in metal-organic nanoporous networks\nArgitalpen-data: 2020/03/21 · Atala: Dibulgazioa, Ezjakintasunaren kartografia\nEzjakintasunaren kartografia #278\nBada aukeramena zaintzen tematzen denik. Arazoa da zenbait argumentu aztertzean ez diotela eusten. Jesús Zamora Bonillaren Why emergent levels will […]\nEgia izango da garagardo bat hartzearren sedentario bilakatu ginela? Did we settle down for beer? Pablo Ortizen eskutik. CRISPR teknologiak […]


Antonio Machado - Wikipedia, entziklopedia askea.\nAntonio Machado, jaiotzez Antonio Cipriano José María y Francisco de Santa Ana Machado Ruiz (Sevilla, 1875eko uztailaren 26a - Collioure/Cotlliure, Ekialdeko Pirinioak, 1939ko otsailaren 22a) poeta espainiar ezaguna da.\nSevilla, 1875eko uztailaren 26a\nCollioure, 1939ko otsailaren 22a (63 urte)\nFrancisco Machado (en)\nCipriana Machado (en)\npoeta, idazlea, antzerkigilea eta irakaslea\nSoledades. Galerías. Otros poemas (en)\nJuan de Mairena (en)\n1907an Soriara iritsi zen, eta bertan Leonor Izquierdorekin ezkondu zen.\nEspainiako Gerra Zibilean, errepublikarren alde,egin zuen eta 1939an erbesterako bidea hartuz.\n1.1 Machado, poeta\n1.1.1 Granadan izan zen hilketa: Federico García Lorcari\n1.2 Machado, filosofoa eta plazagizona\nAntonio Machado Sevillan jaio zen 1875ean, tradizio liberal eta intelektualeko familia batean, baina familia Madrila aldatu baitzen, garai hartako eskolarik aurrekoienean ikasi ahal izan zuen Antoniok, Institucion Libre de Enseñanza ikastetxean —urte batzuk geroago, besteak beste, Federico García Lorca poeta, Luis Buñuel zinemagilea, Salvador Dali margolaria bildu zituena—. 1899an Parisa joan zen, aurreneko aldiz, eta han ezagutu zituen, beste askoren artean, Ruben Dario —haren lehen poemetan eragin handia izan zuena—, Anatole France, Oscar Wilde. Parisen egin zuen beste egonaldi batean, Henri Bergson filosofoaren eskoletara joan zen (1910). Bergsonen irakatsiek, zenbait puntutan uko egin zien arren, eragin handia izan zuten Machadoren pentsamoldean.\nSoledades ("Bakarraldiak") poema lirikoen lehen bilduma 1902an argitaratu zen. Lehen poema haietan agerikoak dira Gustavo Aldolfo Bécquer poeta erromantikoaren eta Rubén Darioren modernismoaren oihartzunak, zenbaitetan elkarren kontrakoak ere gertatzen direnak; nolanahi ere, Bécquerren eragina nagusitzen da oro har poemetan: arimaren barrena, arimak dioena —ezer baldin badio—, bere ahots propioaz adierazi nahia. Bilduma hura zela-eta, bere poesiaren intimismoaz mintzatu zen: sentsazio hori "izpirituaren taupada sakon batetik" sortzen da eta munduarekiko harremanaren erantzun bizi modura adierazten. Aipagarria da nola hasieratik bertatik ohartzen den Machado geure burua ezagutzeko dugun ezintasunaz; garai hartako beste espainiar idazleengan baino askoz ere argiago agertzen da hor Mendebaldeko filosofia eta kulturaren baitako prozesu zabal bat —Nietzscherengandik hasita azken ehun urteak hartu dituena-, alegia, Ni-aren krisia deitu den hori.\nBakarraldiak-eko poemetan, Machadok, idazteko unean bizileku zuen Madriletik, Sevillako etxeko patioa eta hango iturri marmartiak, kale estuak, umeen ahotsek betetzen dituzten plazak, lorez betetako balkoiak eta lorategi isilak gogoratzen ditu.O roitzapen biziak giro eta paisaiekiko lotura estua eta berehalakoa sorrarazten du, halako moduan non gauzak, izadia, denbora, solaskide bihurtzen baitira. Gaiak ez dira oso ugariak, eta behin eta berriz aipatzen dira, poetak iradozikun ahalmen oro atera nahiko balie bezala : badira egoera inportanteak (ilunabarra) eta badira sinboloak (iturria, noria), Machadok bere hausnarketaz beteko dituenak, iraganari eta orainari, heriotzari eta bizitzari buruzko hausnarketaz.\nBilduma 1907an berriz argitaratu zen, osatua, Soledades, galerías, otros poemas izenaz ("Bakarraldiak, galeriak, beste zenbait poema"), iraganaren bihurrera eta gizakiaren patua iradokitzeko sinbolo berriak baliatzen dituena : ibaia, galeria ; aldi berean, ukitu estilistiko trebeen bidez, aurreko gehiegikeria modernistak ezabatu zituen egileak, eta pasarte sentimentalak kontzeptuen aldetik argitu. Urte hartan bertan, 1907an, Soriara bidali zuten institutuko frantseseko irakasle gisa. Hantxe aurkitu zuen poetak emaztea, Leonor, hamabost urteko neskatxa —Machadok 34 urte zituen ezkondu zenean—, eta han aurkitu zuen Gaztelako paisaia —98ko belaunaldi osoaren ikur izan zena—, errealitatearen irakaspen gertatu zitzaion, objektibotasunaren erakusgarri, aurreneko poemetan jada zalantzan jarri zuen subjektibotasun erromantikoari kontrajarria.\nHain zuzen ere, Campos de Castilla ("Gaztelako zelaiak") deritzan Machadoren bigarren poema bilduma handia, 1912an argitaratu zen. Paisaia, objektibotasunaren adierazgarri ez ezik, Espainiaren egoerari buruzko gogoeten abiapuntu gisa ere ageri da poema horietan. Aldi berean, ordea, gauza intimoago eta sakonago bat ere sortzen da, "bestea", emakumea: Leonor.\nBaina hiru urteren buruan hil zen Leonor, tuberkulosiak jota, eta Andaluziako hiri txiki batera aldatu zen poeta alargundu berria, Baezara; han, bakardadean, filosofia lantzen hasi zen.\nGaztelako zelaiak-eko poemekin, giro modernista behin betiko utzirik, Erdi Aroko tradiziora itzuliz eta Andaluziako paisaia gozoaren ordez Gaztelako paisaia gogorra kantatuz, 98ko belaunaldiko moraltasunaren poeta gisa nagusitu zen Machado.\nUnamunoren eragina erabakigarria da liburu honetan, eta berezkoa dirudi erromantzeen estilo liriko-epikoarekiko lotura.\nPoemak sarritan luzeak eta egitura konplexukoak dira, Gaztelako lekuak gogoratzen dituzte eta Duero ibaiaren ibilbidea jarraitzen, Moncayo mendiaren oinean.\nLaztasuna eta handitasuna, kolore ilunak eta zeru zabalak, urtaroen aldizkatzean eta argien ugaritasunean kantatzen ditu Machadok. Izadiaren handitasunak hartuta, bigarren mailan geratzen da ni-a ; aldi berean, hementxe hasten da gerora Machadoren lanean hain garrantzitsua izango zen bikoiztasun moduko hori, Juan de Mairena eta Abel Martin "apokrifoak", asmatuak, ekarriko zituena.\n1917an Gaztelako zelaiak-en beste edizio bat agertu zen, aski zabaldua : poema batean bere burua Baezan deskribatzen du, Bergson eta Unamuno irakurtzen, ironiaz betetako autoerretratuan. Unamuno maisu izan zuen beti, eta hain zuzen ere Baezatik, urte haietxetan, gutun mamitsuak bidali zizkion, inguratzen zuen andaluziar gizartearen bidegabekeriak eta miseria kritikatzeaz gainera, bere emazte hila gogoratuz, heriotzaren ondoren irauteko irrika adierazten dutenak.\nHurrengo liburua, Nuevas canciones ("Kanta berriak"), 1924an kaleratu zuen. Poema sail aberatsa da, baina ez aurreko biak bezain trinkoa, itxuran behintzat. Horren arrazoia konposizio eta metrika ereduetan egon liteke: Andaluziako cante hondo-a, kopla zaharrak, haikua eta sonetoa, hitzaren mamira heltzeko behar zituen forma guztiak hartu zituen poetak. Badirudi eskema metriko andaluziarrak, geroago Garcia Lorcak erabiliko zituenak, hobesten dituela ; baina ardura metafisiko bat dago sakonean, gauzak ezik, misterioaren seinale sekretuak bilatzen dituena.\nHeraklito, Pitagoras, Platonen metafora filosofiko handiak (etengabe isurtzen den ura, lira, leize-zuloa), mitologia klasikoa eta Ebanjelioa, hausnarketa poetikoaren gai dira, eta forma poetikoa ematen diete bizitza eta izakiari buruzko galderei.\nGranadan izan zen hilketa: Federico García LorcariAldatu\n« Fusilen artean zihoala ikusi zuten, landa hotzera irteten, goizaldeko izarren pean.\nEguna argitzear zegoela hil zuten Federico.\nBorreroen pelotokoikoek ez zuten hari aurpegira begiratzeko adorerik izan.\nBegiak itxita, otoitz egin zuten: Jainkoak ez zaitu salbatuko!\nZerraldo erori zen Federico -odola kopetan, eta beruna sabelean-\n...Jakin ezazue hilketa Granadan izan zela, Granada gaixoan, Federicoren Granadan.\nMachado, filosofoa eta plazagizonaAldatu\nSentimendu eta eginkizun herriek markatuko dituzte 1924-1932 urteak, Segovian igaroak, jadanik maisutzat hartzen zuten poeta gazteez inguraturik zegoenean: Guiomar (Pilar Valderrama) maiteari eskainitako poema bakan ederrak, bere anaia Manuelekin batera idatzitako antzerki lanak, prosazko lanak (Complementarios [Osagarriak, gehienak hil ondoan argitaratuak]), Cancionero apócrifo (1926, "Kantutegi apokrifoa"), Juan de Mairena (1936an argitaratua). Horiek guztiek diskurtsu koherentea eta bateratua osatzen dute, eta azken ondorioetaraino daramatzate poetaren gogoetak.\nErreferentzia filosofikoez betetako idatziak dira (presokratikoak, Platon, Leibniz, Krause, Kant, Bergson, Unamuno, Heidegger), eta ni-aren eta bestearen arteko harremana dute gai nagusia (jadanik Gaztelako zelaiak-en ageri zena). Baina oraingoan irtenbide bikoitza aurkitu du poetak, teoriazkoa eta irudizkoa. Teoriazko irtenbidea ukoaren erlijio moduko bat da, Ezereza den bestearen kontenplazioa, Hutsaren kontenplazioa. Irudizko irtenbidea herriz, heteronimoen asmakizunean datza, Fernando Pessoa portugaldarrari jarraituz seguraski. Machadoren arabera, berak hainbeste gaitzesten zuen intimismo hartatik ateratzeko, norberaren iraganaz libratu beharra dago, eta iragan apokrifo batera jo. Hala, poeta sail luze bat asmatu zuen (haietatik, Abel Martin eta Juan de Mairena-k iraun zuten luzaroan), bere poesiaren egileak izango zirenak. Itzuri egin zion beraz pertsona historikoaren predeterminazio ezin saihestuzkoari, eta era horretan nolakotasun absolutua eman ahal izan zien gairik zailenei (maitasuna, denbora, heriotza).\n1932an Madrilen hartu zuen egoitza, eta han gertutik bizi izan zituen Errepublikaren sorrerako gertaerak. Berrikuntza giro pozgarri horretan kokatu behar da Juan de Mairena. Machadoren helburu kritikoak eta bere teoriekiko leialtasuna galtzen ez diren arren, pedagogia nagusitzen da obra honetan. Ironia handiz, errukirik gabe kritikatzen ditu "betiko" ideiak, zaharrak nahiz berriak; oso argi agertzen da lan honetan -harrokeriarik batere gabe- kultura europar zabala duen gizona. Hitz lauzko orri argiak dira, tonuen ugaritasunak eta estiloen aldizkatzeak bizitasuna ematen dietenak.\nEspainiako gerra zibilak (1936), poetaren barnerakotasuna hautsita, plazara aterarazi zuen: minez zegoen arren, hitzaldiak egin zituen, aldizkari politikoetan lan egin zuen, propagandako erakundeen zuzendari izan zen: eskura zituen modu guztietan borrokatu zen Espainiako atzerapenaren erantzule ziren indarren kontra, herriarekin zuzenean hitz eginez. Machadoren azken poemetan beti ageri da, latz, gerra. 1939ko urtarrilean, Francoren osteak Madrilen sartzekotan zirela, Frantziako muga igaro zuen Machadok; hilabete geroago hil zen, Colliuren, muga hartatik ez urruti.\n(Gaztelaniaz) Machado eta Soria\n(Gaztelaniaz) Zurgai aldizkariaren monografikoa.\nAzken aldaketa 24 abendua 2021(e)an, 16:29(e)tan\nOrriaren azken aldaketa: 24 abendua 2021, 16:29.